
   1. BENDROSIOS NUOSTATOS
 
1.1. Akcinė bendrovė ,,Šiaulių energija” (toliau vadinama – perkančiuoju subjektu) atviro (supaprastinto) konkurso būdu numato pirkti darbuotojų sveikatos draudimo paslaugas (toliau vadinama – paslaugos  arba pirkimas).   Perkamų paslaugų   BVPŽ kodas   66510000-8 Draudimo paslaugos. 
1.2. [bookmark: _Hlk124158759]Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais pirkimus reglamentuojančiais teisės aktais bei šio pirkimo dokumentais. Taip pat mutatis mutandis taikomos Viešųjų pirkimų įstatymo 46, 47, 50 ir  51 straipsnių nuostatos.
1.3. Vartojamos pagrindinės sąvokos apibrėžtos Pirkimų įstatyme bei kituose pirkimus reglamentuojančiuose teisės aktuose. 
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų. 
1.5. Perkantysis subjektas yra PVM mokėtojas.
1.6. Šis pirkimas nėra rezervuotas pagal Pirkimų įstatymo 35 ir 36 straipsnių nuostatas.  
1.7. Šiame pirkime perkantysis subjektas nenumato skelbti savanoriško ex ante skaidrumo skelbimo.
1.8. Išankstinio informacinio skelbimo apie šį pirkimą nebuvo. 
1.9. Visos pirkimo sąlygos nustatytos pirkimo dokumentuose, kuriuos sudaro:
1.9.1. skelbimas apie pirkimą;
1.9.2. atviro supaprastinto konkurso  (toliau – konkursas) sąlygos (kartu su priedais);
1.9.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių bus);
1.9.4. kita CVP IS priemonėmis pateikta informacija.
[bookmark: _Hlk184980835]1.10. Pirkimas vykdomas atviro supaprastinto  konkurso   būdu, naudojantis Centrine viešųjų pirkimų informacine sistema (toliau – CVP IS), pasiekiama adresu: https://viesiejipirkimai.lt. Pirkimo dokumentai skelbiami CVP IS. 
1.11. Pasiūlymus gali teikti tik tie tiekėjai, kurie yra registruoti CVP IS.  
1.12. Bet kokia informacija, konkurso sąlygų paaiškinimai, pranešimai ar kitas perkančiojo subjekto ir tiekėjo bendravimas bei keitimasis informacija vyksta tik CVP IS susirašinėjimo priemonėmis – perkančiojo subjekto pranešimus gaus prie pirkimo prisijungę tiekėjai. Šiame punkte nustatytų reikalavimų gali būti nesilaikoma tik išimtinais Pirkimų  įstatyme nurodytais atvejais.  
1.13. Pirkimą atlieka perkančiojo subjekto    pirkimo komisija (toliau – Komisija). Komisija  veikia perkančiojo subjekto vardu  pagal jai suteiktus įgaliojimus, toliau konkurso sąlygose abu kartu ar atskirai vadinami perkančiuoju subjektu.
1.14. Į šio pirkimo Komisijos posėdžius perkantysis subjektas nenumato kviesti dalyvauti stebėtojų.
1.15. Perkantysis subjektas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jam įvykus būtų įsigytas perkančiojo subjekto poreikių neatitinkantis pirkimo objektas ir privalo nutraukti, jeigu buvo pažeisti Pirkimų įstatymo 29 straipsnio 1 dalyje nustatyti principai ir atitinkamos padėties negalima ištaisyti. Nutraukęs pirkimo procedūrą, perkantysis subjektas apie tai praneša CVP IS visiems prie pirkimo prisijungusiems tiekėjams.
1.16. Perkančiojo subjekto kontaktiniai asmenys: tiesioginį ryšį su tiekėjais įgaliota palaikyti ir gauti iš jų (ne tarpininkų) pranešimus, susijusius su pirkimo procedūromis: Pirkimų skyriaus pirkimų specialistė Inga Sargūnienė, tel. +370 41 59 12 24,   el. paštas: inga.s@senergija.lt  

2. PIRKIMO OBJEKTAS

2.1. Pirkimo objektas į dalis neskaidomas.
[bookmark: _Hlk86396910]2.2. Pirkimo objektas – darbuotojų sveikatos draudimo paslaugos.  Reikalavimai perkamoms  paslaugoms   pateikiami techninėje specifikacijoje, pateiktoje  konkurso sąlygų  2 priede.
2.3.  Perkantysis subjektas neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti. 
2.4. Iš/per CPO katalogą nėra galimybės įsigyti planuojamų nupirkti paslaugų, atitinkančių techninės specifikacijos reikalavimus, nes   pirkimo vykdymo metu CPO katalogo  modulyje „Papildomasis (savanoriškasis) sveikatos draudimas“  pateikta  techninė  specifikacija  neatitinka   perkančiojo subjekto  techninės specifikacijos, pateiktos konkurso sąlygų  2 priede, visa apimtimi   (pavyzdžiui neatitinka CPO techninės specifikacijos 3.1.1.10,  3.1.1.21,  3.1.1.13, 3.1.2 punktai).
[bookmark: _Hlk167436140]2.5.  Perkama paslauga atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymo Nr. D1-508 (2022 m. gruodžio 13 d. įsakymo Nr. D1-401 redakcija) „Aplinkos apsaugos kriterijų taikymo, vykdant žaliuosius pirkimus, tvarkos aprašas“ (toliau – Tvarka)   4.4.3 punkte - perkama nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
 

3. TIEKĖJŲ PAŠALINIMO PAGRINDAI, REIKALAVIMAI KVALIFIKACIJAI, TARP JŲ IR REIKALAVIMAI ATSKIRIEMS BENDRĄ PASIŪLYMĄ PATEIKIANTIEMS TIEKĖJŲ GRUPĖS NARIAMS,  BEI  REIKALAUJAMI KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTAI. PATVIRTINANČIŲ DOKUMENTŲ SĄRAŠAS

3.1. Perkantysis subjektas šiame pirkime netaiko reikalavimų tiekėjų kvalifikacijai bei netaiko kokybės vadybos sistemos ir (arba) aplinkos apsaugos vadybos sistemos standartų reikalavimų.   
3.2. Reikalavimai dėl tiekėjų pašalinimo pagrindų nebuvimo bei patvirtinimo priemonės dėl jų teikiamos mutatis mutandis taikant Viešųjų pirkimų įstatymo  46, 47, 50, 51 straipsnių nuostatas. 
3.3. Šiame pirkime bus taikoma Pirkimų įstatymo 69 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų. 
3.4. Su pasiūlymu teikiamas tik  Europos bendrasis viešųjų pirkimų dokumentas (toliau – EBVPD) pagal Pirkimų įstatymo 59 straipsnio 1 dalyje nustatytus reikalavimus,  preliminariai patvirtinantis tiekėjo (tiekėjų grupės narių (partnerių)),  jei pasiūlymą pateikia tiekėjų grupė,  pašalinimo pagrindų nebuvimą.
3.5. Atskirą  EBVPD kartu su pasiūlymu turi pateikti:
3.5.1.	pasiūlymą pateikęs tiekėjas;
3.5.2.	kiekvienas tiekėjų grupės narys (partneris), jei pasiūlymą pateikia tiekėjų grupė, veikianti pagal jungtinės veiklos (partnerystės) sutartį. 
3.6.	Tiekėjas turi užpildyti EBVPD tokiu būdu:
3.6.1.	kompiuteryje išsaugoti EBVPD formą XML formatu;
3.6.2.	įkelti (importuoti) EBVPD duomenis svetainėje http://ebvpd.eviesiejipirkimai.lt/espd-web/ 
3.6.3.	pateikti atsakymus į EBVPD nurodytus klausimus;
3.6.4.	kompiuteryje išsaugoti gautą formą su pateiktais atsakymais;
3.6.5.	įkelti EBVPD formą su atsakymais PDF formatu pasiūlymo pateikimo lango skiltyje „Prisegti dokumentus“ kartu su kitais pasiūlymo dokumentais. 
3.7.  Teikdamas pasiūlymą CVP IS priemonėmis šį užpildytą ir pasirašytą  fiziniu arba elektroniniu parašu (išskyrus jei visą pasiūlymą elektroniniu parašu pasirašo EBVPD turintis pasirašyti asmuo) EBVPD    PDF formatu tiekėjas turi pridėti kartu su kitais pasiūlymo dokumentais (pasiūlymo pateikimo skiltyje „Prisegti dokumentus“). 
3.8. Tiekėjų pašalinimo pagrindai  nurodyti 3 konkurso sąlygų priede „Tiekėjų pašalinimo pagrindai“.
3.9. Perkantysis subjektas su pasiūlymu nereikalauja pateikti 3 konkurso sąlygų priede nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą, jei perkantysis subjektas nuspręs, kad reikalinga. Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, ekonomiškai naudingiausią pasiūlymą pateikusiam tiekėjui pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.
3.10. Vis dėlto, Perkantysis subjektas bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.
3.11. Pašalinimo pagrindai taikomi tiekėjui (taip pat visiems tiekėjų grupės nariams (partneriams), jei pasiūlymą pateikia tiekėjų grupė, veikianti pagal jungtinės veiklos (partnerystės) sutartį.  
3.12.	Perkantysis subjektas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus Viešųjų pirkimų įstatymo 46 straipsnio 10 dalyje nustatytus atvejus (tačiau atsižvelgiant į Viešųjų pirkimų įstatymo 46 straipsnio 11 ir 12 dalių nuostatas).
3.13. Perkantysis subjektas, priimdamas sprendimus dėl tiekėjo pašalinimo iš pirkimo procedūros Viešųjų pirkimų įstatymo 46  straipsnio 4 ir 6 dalyse (kai taikomi) nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose (kai taikomi) nurodytais pašalinimo pagrindais, gali būti atsižvelgiama į pagal Pirkimų įstatymo 63 ir 99 straipsnius skelbiamą informaciją.
3.14.   Perkantysis subjektas nereikalauja iš tiekėjo pateikti dokumentų, patvirtinančių jo   pašalinimo pagrindų nebuvimą, jeigu jis:
3.14.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
3.14.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali.
3.15. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte (kai taikomas), nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte  (kai taikomas) keliamų klausimų, jie gali būti pakeisti:
3.15.1. priesaikos deklaracija;
3.15.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.16.  Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajam subjektui įsipareigoja, kad pirkimo sutartį vykdys tik tokią teisę turintys asmenys.
3.17. Perkantysis subjektas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu https://ec.europa.eu/tools/ecertis/. 

4. TIEKĖJŲ GRUPĖS DALYVAVIMAS PIRKIMO PROCEDŪROSE
3. 

4.1. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos (partnerystės) sutartį (pateikiama atitinkamo dokumento skaitmeninė kopija).
4.2. Jungtinės veiklos sutartyje turi būti:
4.2.1. nurodyti konkretūs kiekvienos šios sutarties šalies (partnerio) įsipareigojimai vykdant su perkančiuoju subjektu numatomą sudaryti pirkimo sutartį; 
4.2.2. numatyta solidarioji visų šios sutarties partnerių atsakomybė už prievolių perkančiajam subjektui nevykdymą;
4.2.3. numatyta, kuris partneris (toliau – atsakingas partneris) atstovauja tiekėjų grupei (su kuo perkantysis subjektas turėtų bendrauti pasiūlymo vertinimo metu kylančiais klausimais ir kam teikti su šiais klausimais susijusią informaciją).
4.3. Perkantysis subjektas nereikalauja, kad, tiekėjų grupės pateiktą pasiūlymą, nustačius laimėjusiu  ir pasiūlius sudaryti pirkimo  sutartį, ši tiekėjų grupė įgytų tam tikrą teisinę formą.
4.4. Tuo atveju, jei tiekėjų grupės pasiūlymas bus pripažintas laimėjusiu šį pirkimą, perkantysis subjektas palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.

5. PASIŪLYMŲ GALIOJIMO UŽTIKRINIMO REIKALAVIMAI

4. 
5.1. [bookmark: _Hlk102462337]  Perkantysis subjektas nereikalauja pasiūlymo galiojimo užtikrinimo.


6. PASIŪLYMŲ RENGIMAS, PATEIKIMAS, KEITIMAS IR ŠIFRAVIMAS

6.1. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
6.2. Perkantysis subjektas reikalauja pasiūlymus teikti tik elektroninėmis priemonėmis naudojant CVP IS. Pasiūlymai, pateikti popierine forma arba ne perkančiojo subjekto nurodytomis elektroninėmis priemonėmis  nebus priimami ir vertinami.
6.3. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Perkantysis subjektas pasilieka sau teisę prašyti dokumentų originalų.
6.4. Perkantysis subjektas nereikalauja, kad visas pateiktas pasiūlymas būtų pasirašytas kvalifikuotu elektroniniu parašu. Pasiūlymas gali būti pasirašytas fiziniu arba kvalifikuotu elektroniniu parašu..
6.5. Pasiūlymas turi būti pateiktas užpildant pasiūlymo formą, parengtą pagal  konkurso sąlygų 1 priedą  bei pridedant visus pirkimo dokumentuose reikalaujamus dokumentus. Pateikdamas atitinkamų dokumentų skaitmenines kopijas ir pasiūlymą pasirašydamas kvalifikuotu elektroniniu parašu, tiekėjo vadovas arba jo įgaliotas asmuo deklaruoja, kad dokumentų kopijos yra tikros. Perkantysis subjektas pasilieka sau teisę prašyti dokumentų originalų.
6.6. Tiekėjo pasiūlymas bei kita korespondencija pateikiama lietuvių kalba. Teikiant pasiūlymo dokumentus ar kitą korespondenciją, išrašytus ne lietuvių kalba, prie jų būtina pridėti vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.  
6.7. Tiekėjas (fizinis ar juridinis asmuo) gali pateikti perkančiajam subjektui vieną pasiūlymą,    nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis).  
6.8. Tiekėjas prisiima visas išlaidas, susijusias su pasiūlymo rengimu ir įteikimu, perkantysis subjektas nėra atsakingas ar įpareigotas dėl šių išlaidų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas.
6.9. Tiekėjo pasiūlyme turi būti:
6.9.1.  užpildyta  pasiūlymo forma,  parengta pagal  1 konkurso sąlygų  priedą;
6.9.2. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.9.3.  užpildytas, pasirašytas fiziniu parašu  ir nuskenuotas  (arba užpildytas ir pasirašytas kvalifikuotu saugiu elektroniniu parašu) EBVPD,  kurį turi užpildyti, pasirašyti ir pateikti tiekėjas ir  kiekvienas tiekėjų grupės partneris (jei pasiūlymą pateikia tiekėjų grupė veikianti jungtinės veiklos sutarties pagrindu)   (kaip nurodyta konkurso sąlygų 3 skyriuje);
6.9.4. jungtinės veiklos sutartis, jei pasiūlymą pateikia tiekėjų grupė, veikianti jungtinės veiklos sutarties pagrindu;
6.9.5.  kiti pirkimo dokumentuose reikalaujami pateikti dokumentai ar medžiaga.
6.10. Tiekėjas savo pasiūlyme turi nurodyti, kokius ir kokiai pirkimo sutarties daliai  jis ketina   pasitelkti   subtiekėjus,  jeigu jie yra žinomi. Informaciją apie   subtiekėjus tiekėjas nurodo pasiūlymo formos, parengtos pagal 1 konkurso sąlygų  priedą,  5 lentelėje. Sudarius pirkimo sutartį, tačiau ne vėliau negu pirkimo sutartis pradedama vykdyti, laimėjęs tiekėjas įsipareigoja perkančiajam subjektui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas perkantįjį subjektą privalės informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos tiekėjas ketina pasitelkti vėliau. 
6.11. Pasiūlyme  kainos  nurodomos eurais ir turi būti apskaičiuotos ir išreikštos taip, kaip nurodyta 1  konkurso sąlygų  priede. Apskaičiuojant kainą turi būti atsižvelgta į techninės specifikacijos reikalavimus, į pirkimo sutarties sąlygose numatytą atsiskaitymo už suteiktas paslaugas  terminą bei į visus kitus šių pirkimo dokumentų reikalavimus. Į kainą   turi būti įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos, (įskaitant Saugumo įnašo mokestį  bei dokumentų pateikimo elektroniniu būdu pirkimo sutartyje nustatyta  tvarka išlaidas). Jokios kitos išlaidos, kurių tiekėjas neįskaičiavo į pasiūlymo kainą nebus atlyginamos. 
6.12. Pasiūlyme galutinė kaina nurodoma dviejų skaitmenų po kablelio tikslumu. Kainos apvalinamos pagal aritmetines taisykles.   
6.13. Tiekėjas pasiūlyme privalo nurodyti, ar jo pasiūlyme yra konfidencialios informacijos, ir kuri informacija, vadovaujantis Pirkimų įstatymo 32 straipsnio 2 dalimi, yra konfidenciali. Konfidencialią informaciją (dokumentus) tiekėjas nurodo pasiūlymo formos, parengtos pagal 1 konkurso sąlygų priedą, 4 lentelėje. Informacija, kurią viešai skelbti įpareigoja teisės aktai, negali būti tiekėjo nurodoma kaip konfidenciali. Jeigu perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis prašys tiekėjo įrodyti, kodėl jo nurodyta informacija yra konfidenciali. Jeigu tiekėjas, per perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
6.14. Elektroninis pasiūlymas turi būti pateiktas  iki  2026 m. rugpjūčio 10 d. 9 val. 00 min. Lietuvos Respublikos laiku.  
6.15. Vėliau gautas pasiūlymas yra nepriimtinas ir nenagrinėjamas. Perkantysis subjektas neatsako už elektros tiekimo, CVP IS sutrikimus, kitas priežastis ar už pavėluotai gautą pasiūlymą. 
6.16. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą.
6.17. Perkantysis subjektas turi teisę pratęsti pasiūlymų pateikimo terminą. Apie naują pasiūlymų pateikimo terminą perkantysis subjektas paskelbia CVP IS kartu su kitais pirkimo dokumentais, praneša CVP IS priemonėmis prie pirkimo prisijungusiems tiekėjams bei Pirkimų įstatymo numatyta tvarka paskelbia klaidų ištaisymo skelbimą. 
6.18. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90  (devyniasdešimt) kalendorinių dienų nuo pasiūlymų pateikimo termino pabaigos.  Jei pasiūlyme nenurodytas jo galiojimo laikas, laikoma, kad pasiūlymas galioja 90  (devyniasdešimt) dienų nuo pasiūlymų pateikimo termino pabaigos. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo, perkantysis subjektas gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Tiekėjas gali sutikti ar atmesti tokį prašymą vadovaujantis Pirkimų įstatymo 54 straipsnio 3 ir 4 dalyje  nustatyta tvarka.
6.19. Tiekėjo teikiamas pasiūlymas gali būti užšifruojamas, jei tiekėjas to pageidauja. Tiekėjas, nusprendęs pateikti užšifruotą pasiūlymą, turi:
6.19.1. iki pasiūlymų pateikimo termino pabaigos, naudodamasis CVP IS priemonėmis,    pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą, galima rasti http://vpt.lrv.lt/uploads/vpt/documents/files/uzsifravimo_instrukcija.pdf ;
6.19.2. per 30 min. po pasiūlymų pateikimo termino pabaigos   CVP IS susirašinėjimo priemonėmis pateikti slaptažodį, su kuriuo perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiojo subjekto oficialiu elektroniniu paštu (info@senergija.lt) arba raštu (adresu: AB ,,Šiaulių energija”, Sekretoriatas, Pramonės g. 10, LT-78502 Šiauliai). Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiuoju subjektu oficialiu jo telefonu ir (arba) kitais būdais).
6.20. Tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkantysis subjektas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. PIRKIMO DOKUMENTŲ PAAIŠKINIMAS,  PATIKSLINIMAS

7.1. Tiekėjai savo prašymus dėl papildomos su pirkimo dokumentais susijusios informacijos gali teikti CVP IS  priemonėmis ne vėliau kaip likus 6 (šešioms)  kalendorinėms dienoms iki pasiūlymų pateikimo termino pabaigos.
7.2. Jeigu papildomos su pirkimo dokumentais susijusios informacijos paprašoma laiku, perkantysis subjektas ją pateikia visiems tiekėjams ne vėliau kaip likus 4 (keturioms) kalendorinėms dienoms iki pasiūlymų pateikimo termino pabaigos. 
7.3. Perkantysis subjektas gali savo iniciatyva paaiškinti (patikslinti) pirkimo dokumentus nesibaigus pasiūlymų pateikimo terminui.  Kai tikslinama skelbime paskelbta informacija, perkantysis subjektas privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
7.4. Papildoma informacija, pirkimo dokumentų paaiškinimas (patikslinimas) paskelbiamas CVP IS kartu su kitais pirkimo dokumentais ir išsiunčiamas CVP IS susirašinėjimo priemonėmis (prie pirkimo prisijungusiems tiekėjams), neatskleidžiant, iš ko buvo gautas prašymas tokį paaiškinimą ar patikslinimą pateikti.
7.5. Tuo atveju, kai tikslinama pirkimo skelbimuose paskelbta informacija, Pirkimų įstatymo 47 straipsnyje nustatyta tvarka skelbiami klaidų ištaisymo skelbimai.
7.6. Perkantysis subjektas neketina rengti susitikimų su tiekėjais dėl pirkimo dokumentų.
 
8. SUSIPAŽINIMO SU PASIŪLYMAIS  PROCEDŪRA

7. 
8.1. Pradinis susipažinimas su elektroninėmis priemonėmis, naudojantis  CVP IS,  pateiktais pasiūlymais, įvyks 2026 m. rugpjūčio 10 d. po 9 val. 30 min.  perkančiojo subjekto Komisijos posėdyje.
8.2. Jei prieš susipažinimo su pasiūlymais procedūros (posėdžio) pradžią dar yra likę užšifruotų pasiūlymų, kuriems nebuvo pateiktas slaptažodis CVP IS priemonėmis, Komisija įsitikina, ar slaptažodis nėra pateiktas kitomis priemonėmis, t. y. oficialiu elektroniniu paštu, faksu ar raštu (kaip nurodyta konkurso sąlygų  6.19.2 punkte).
8.3. Tiekėjai nedalyvauja Komisijos posėdyje, kuriame susipažįstama su elektroninėmis priemonėmis pateiktais pasiūlymais. Apie susipažinimo su pasiūlymais procedūros rezultatus pasiūlymus pateikusiems tiekėjams nebus pranešama.    

      9. PASIŪLYMŲ  VERTINIMAS, PALYGINIMAS IR PASIŪLYMŲ ATMETIMO PRIEŽASTYS

9.1. Pirkimui pateiktus pasiūlymus nagrinėja, įvertina ir palygina Komisija. Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros tiekėjai nedalyvauja. Stebėtojai į komisijos posėdžius nekviečiami.
9.2. Pasiūlymai vertinami ir laimėjęs pasiūlymas nustatomas vadovaujantis Pirkimų įstatymo 58 straipsnio 1 dalyje nustatytomis sąlygomis.
9.3.  Perkantysis subjektas gali nevertinti viso pasiūlymo, jei patikrinęs jo dalį nustato, kad pasiūlymas, vadovaujantis konkurso sąlygų 9.9 punktu  turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkantysis subjektas pirkimo dokumentuose nėra nurodęs pirkimui skirtų lėšų sumos, išskyrus atvejus, kai atmetami visi gauti pasiūlymai.
9.4. Perkantysis subjektas, įvertinęs EBVPD, ir, jeigu taikytina, konkurso sąlygų 3.10 punkte  nurodytuose dokumentuose pateiktą informaciją, priima sprendimą dėl kiekvieno dalyvio atitikties reikalavimams ir kiekvienam iš jų ne vėliau kaip per 3 (tris) darbo dienas raštu  praneša apie patikrinimo rezultatus, pagrįsdamas priimtus sprendimus. Jei reikalinga, vadovaujantis konkurso sąlygų 9.5 punktu, Perkantysis subjektas prašo dokumentą patikslinti. Teisę dalyvauti tolesnėse procedūrose turi tie, kurie atitinka perkančiojo subjekto reikalavimus.
9.5. Jeigu   dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, perkantysis subjektas, nepažeisdamas lygiateisiškumo ir skaidrumo principų, privalo prašyti dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis. 
[bookmark: _Hlk16069233]9.6. Perkantysis subjektas reikalaus, kad ekonomiškai naudingiausią pasiūlymą pateikęs dalyvis pagrįstų    nurodytą  kainą, jeigu ji atrodo neįprastai maža. Pasiūlyme nurodyta kaina  visais atvejais  laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta tos pasiūlymo dalies  kaina neviršija pirkimui skirtų lėšų, nustatytų ir užfiksuotų perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį. Perkantysis subjektas, siekdamas, kad neįprastai maža kaina   būtų pagrįsta, raštu kreipiasi į tokią kainą  pasiūliusį ekonomiškai naudingiausią pasiūlymą pateikusį dalyvį ir prašo pateikti, jo manymu, reikalingas pasiūlymo detales, įskaitant kainos sudedamąsias dalis ir skaičiavimus. Dalyvis, grįsdamas neįprastai mažą kainą, o perkantysis subjektas, vertindamas dalyvio pateiktą pagrindimą vadovaujasi Pirkimų įstatymo 66 straipsnio nuostatomis.
9.7. Perkantysis subjektas patikrina ar dalyvio pasiūlyta kaina nėra per didelė ir perkančiajam subjektui nepriimtina, vadovaujantis Pirkimų įstatymo 58 straipsnio 1 dalies 5 punkto nuostatomis.  
9.8. Prieš nustatydamas laimėjusį pasiūlymą, perkantysis subjektas reikalaus, kad    ekonomiškai naudingiausią pasiūlymą pateikęs dalyvis (tiekėjas (taip pat visi tiekėjų grupės nariai (partneriai), jei pasiūlymą pateikia tiekėjų grupė), jei nebuvo atmestas, pateiktų aktualius dokumentus, patvirtinančius jo pašalinimo pagrindų nebuvimą, kaip nustatyta konkurso sąlygų 3 skyriuje (jei jų nebuvo paprašyta ir nebuvo įvertinta ankstesniuose pirkimo procedūros etapuose). Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, ekonomiškai naudingiausią pasiūlymą pateikusiam tiekėjui pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo. Jei reikalinga, vadovaujantis konkurso sąlygų 9.5 punktu, Perkantysis subjektas prašo dokumentus patikslinti. 
9.9. Perkantysis subjektas atmeta pasiūlymą, jeigu:
9.9.1. pasiūlymas neatitinka skelbime apie pirkimą ir pirkimo dokumentuose nustatytų reikalavimų, sąlygų ir kriterijų;
9.9.2. pasiūlymą pateikęs tiekėjas turi būti pašalintas, vadovaujantis tiekėjo pašalinimo pagrindais;  
9.9.3.  pasiūlymą pateikęs tiekėjas per perkančiojo subjekto nustatytą terminą nepatikslino, nepapildė, nepaaiškino informacijos, kaip nurodyta konkurso sąlygų  9.5 punkte;
9.9.4. visų tiekėjų pasiūlytos kainos per didelės ir perkančiajam subjektui nepriimtinos. Jei nustatytame ekonomiškai naudingiausiame pasiūlyme nurodyta  kaina yra per didelė bei perkančiajam subjektui nepriimtina ir perkantysis subjektas pirkimo dokumentuose nėra nurodęs pirkimui skirtų lėšų sumos,  kiti pasiūlymai negali būti nustatyti laimėjusiais ir pirkimas nutraukiamas;
9.9.5. ekonomiškai naudingiausią pasiūlymą pateikusio dalyvio  pasiūlyme nurodyta  kaina yra neįprastai maža ir dalyvis nepateikia tinkamų pasiūlytos neįprastai mažos kainos pagrįstumo įrodymų arba pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
9.9.6. netenkinami konkurso sąlygose nustatyti reikalavimai, susiję su nacionaliniu saugumu (kai taikoma);
9.9.7. tiekėjas nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo;
9.9.8. kitais  Pirkimų įstatymo ir (arba) pirkimo dokumentuose nurodytais atvejais.
[bookmark: _Toc60525490]
10. PASIŪLYMŲ VERTINIMO KRITERIJAI

[bookmark: _Hlk26529937][bookmark: _Hlk40433044]10.1. Šiame pirkime ekonomiškai naudingiausias pasiūlymas bus išrenkamas pagal kainos ir kokybės santykį. Perkančiojo subjekto pasirinktos vertinti techninės charakteristikos yra įvertinamos kiekybiškai – perkantysis subjektas apskaičiuoja kiekvieno pasiūlymo kainos ir kokybės santykį (pasiūlymo techninės charakteristikos įvertinamos kiekybiškai pagal su pasiūlymu pateiktus duomenis). 
10.2. Ekonomiškai naudingiausio pasiūlymo nustatymo metodika pateikta konkurso sąlygų  5 priede.
10.3.   Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia,– pagal Lietuvos banko nustatytą ir pagal Buhalterinės apskaitos įstatymą paskelbtą oficialų euro ir kitos užsienio valiutos santykį pasiūlymo pateikimo dieną (jeigu kitos valiutos ir euro santykio nustatymo diena yra ne darbo diena, santykis nustatomas pagal prieš ją einančios paskutinės darbo dienos santykį).
10.4. Pasiūlymai vertinami ir laimėjęs pasiūlymas nustatomas vadovaujantis Pirkimų įstatymo 58 straipsnio 1 dalyje nustatytomis sąlygomis.

11.  PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS

8. 
9. 
10. 
11. 
11.1. Perkantysis subjektas, norėdamas priimti sprendimą dėl laimėjusio pasiūlymo, nedelsdamas įvertina pateiktus dalyvių pasiūlymus ir nustato pasiūlymų eilę  (išskyrus atvejus, kai pasiūlymą pateikti kviečiamas arba pasiūlymą pateikia, arba, įvertinus pasiūlymus, lieka tik vienas tiekėjas). 
11.2. Perkantysis subjektas laimėjusiu  pasiūlymu nustato ekonomiškai naudingiausią pasiūlymą, jei pasiūlyme nėra nei vienos konkurso sąlygų 9.9 punkte nustatytos  sąlygos.  
11.3. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
11.4. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, nustatytų Europos Sąjungos, nacionalinėje teisėje, kolektyvinėse sutartyse ir Pirkimų įstatymo 7 priede nurodytose tarptautinėse konvencijose.

12.  INFORMAVIMAS APIE PIRKIMO PROCEDŪRŲ REZULTATUS

12.1. Perkantysis subjektas dalyviams ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio  bus sudaroma pirkimo sutartis, pateikia Pirkimų įstatymo 68 straipsnio šio straipsnio 2 dalyje nurodytos atitinkamos informacijos, kuri dar nebuvo pateikta atliekant pirkimo procedūrą, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkantysis subjektas taip pat turi nurodyti priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.  
[bookmark: _Hlk33100492]12.2. Perkantysis subjektas, gavęs dalyvio raštu pateiktą prašymą, ne vėliau kaip per 15 kalendorinių dienų nuo jo gavimo dienos išsamiai pateikia   informaciją nurodytą Pirkimų įstatymo 68 straipsnio šio straipsnio 2 dalyje. 
12.3. Suinteresuoti dalyviai nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiojo subjekto pateikti laimėjusį pasiūlymą. Tokiu atveju Pirkimų įstatymo 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, Pirkimų įstatymo 108 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkantysis subjektas laimėjusį pasiūlymą suinteresuotiems dalyviams gali pateikti teikdamas Pirkimų įstatymo 68 straipsnio 1 dalyje nurodytą informaciją.
12.3. Perkantysis subjektas Pirkimų įstatymo 68 straipsnio 1 ir 2 dalyse nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reglamentuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

13. INFORMACIJA APIE ATIDĖJIMO TERMINO TAIKYMĄ

13.1. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas, kuris negali būti trumpesnis kaip 5 (penkios) darbo dienos. Atidėjimo terminas   gali būti netaikomas, kai vienintelis suinteresuotas dalyvis atskiroje  pirkimo dalyje  yra tas, su kuriuo sudaroma pirkimo sutartis. 

14. PIRKIMO SUTARTIES SUDARYMAS IR  PIRKIMO SUTARTIES SĄLYGOS

14.1. Dalyvis, kurio pasiūlymas nustatytas laimėjęs, sudaryti pirkimo sutarties  kviečiamas raštu   ir jam nurodomas laikas, iki kada jis turi sudaryti pirkimo sutartį.
14.2. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiojo subjekto nurodyto laiko nepasirašo pirkimo sutarties, arba atsisako sudaryti pirkimo sutartį  šiame įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta Pirkimų įstatymo 94  straipsnio 4 dalyje, laikoma, kad jis (jie) atsisakė sudaryti pirkimo sutartį. Tuo atveju arba jeigu tiekėjas iki perkančiojo subjekto nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (kai reikalaujama) arba neįvykdo kitų pirkimo sutartyje nustatytų jos įsigaliojimo sąlygų, perkantysis subjektas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Pirkimų įstatymo 58 straipsnio 1 dalyje išdėstytos sąlygos. Prieš siūlant sudaryti pirkimo sutartį, perkantysis subjektas atliks konkurso sąlygų 9.8  punkte  nurodytą procedūrą bei įvertins, ar jo pasiūlymas neturėtų būti atmestas dėl kitų priežasčių. 
14.3.  Sudarant pirkimo sutartį, joje negali būti keičiama laimėjusio tiekėjo pasiūlymo kaina  ar kitos sąlygos  ir pirkimo dokumentuose nustatytos pirkimo sąlygos. 
14.4. Perkantysis subjektas nustato šias pagrindines pirkimo sutarties sąlygas:
14.4.1. pirkimo sutarties dalykas: tiekėjas įsipareigoja perkančiajam subjektui tinkamai ir laiku suteikti darbuotojų sveikatos draudimo paslaugas (toliau - Paslaugos), atitinkančias pirkimo sutartyje ir techninėje specifikacijoje, pateiktoje konkurso sąlygų  2 priede nurodytas sąlygas ir reikalavimus. 
14.4.2. Preliminariai draudžiama 215 perkančiojo subjekto darbuotojų (toliau – Apdraustieji).   Apdraustųjų skaičius yra preliminarus, perkantysis subjektas pasilieka sau teisę keisti Apdraustųjų skaičių, didinant jį arba mažinant iki 10 proc.
14.4.3. Paslaugų  teikimo terminas – 12 (dvylika)  mėnesių nuo Paslaugų teikimo pradžios.
14.4.4. Maksimali pirkimo sutarties vertė – 82 000,00 Eur be PVM.
14.4.5. Pirkimo sutartyje nustatoma fiksuoto įkainio su peržiūra kainodara. 
14.4.6. Fiksuotas Paslaugų įkainis - draudimo įmoka 1 (vieno) apdraustojo 12 (dvylikos) mėnesių laikotarpiui visai draudimo programai - 349,80 Eur be PVM (su Saugumo įnašo mokesčiu). Į Paslaugų įkainį yra įskaičiuoti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui (įskaitant Saugumo įnašo mokestį ir sąskaitų faktūrų pateikimo pirkimo sutartyje numatytomis priemonėmis išlaidas).
14.4.7.  Šalys susitaria, kad perkantysis subjektas moka bendrą draudimo įmoką ketvirčiais lygiomis dalimis nuo draudimo įmokos, paskaičiuotos pagal Apdraustųjų skaičių draudimo laikotarpio pradžioje. Pirmoji įmoka sumokama ne vėliau kaip per 30 (trisdešimt) kalendorinių dienų nuo draudimo poliso išrašymo ir įsigaliojimo dienos ir sąskaitos faktūros gavimo per „SABIS“ dienos. Kitos įmokos mokamos ne vėliau kaip per 30 (trisdešimt) kalendorinių dienų nuo sąskaitos faktūros gavimo dienos.
14.4.8. Perkančiajam subjektui įtraukiant naujus Apdraustuosius ir (arba) išbraukiant Apdraustuosius, Paslaugų įkainiai yra perskaičiuojami techninės specifikacijos 7 skyriuje nustatyta tvarka.
14.4.9. Pirkimo sutartyje nurodytas fiksuotas Paslaugų įkainis pirkimo sutarties galiojimo metu gali būti perskaičiuojamas:
14.4.9.1. dėl pasikeitusių mokesčių:
14.4.9.1.1. jeigu pirkimo sutarties vykdymo metu pasikeičia PVM mokėjimą reglamentuojantys teisės aktai (Paslaugos bus apmokestintos PVM), atitinkamai keičiama Paslaugų kaina, pridedant teisės aktuose nustatytą PVM. PVM dydis keičiamas tik tai daliai Paslaugų, kurios suteikiamos po šiame punkte nurodytų PVM dydžio pasikeitimą įtakojančių aplinkybių atsiradimo. Pasikeitus Lietuvos Respublikos teisės aktais nustatytam PVM tarifui, be atskiro pirkimo sutarties šalių susitarimo PVM bus apskaičiuojamas galiojančių Lietuvos Respublikos teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu;
14.4.9.1.2. dėl kainų lygio kitimo:
14.4.9.1.2.1. bet kuri pirkimo sutarties šalis, pirkimo sutarties galiojimo metu turi teisę inicijuoti fiksuoto  Paslaugų įkainio perskaičiavimą ne anksčiau kaip po 6 (šešių) mėnesių nuo pirkimo sutarties įsigaliojimo, jeigu vartojimo prekių ir paslaugų kainų pokytis (k), apskaičiuotas kaip nustatyta konkurso sąlygų 14.4.9.1.2.3 punkte, viršija 5 (penkis) procentus. Perskaičiuotieji įkainiai taikomi tik suteiktoms paslaugoms ir (ar) užsakymams, pateiktiems po to, kai pirkimo sutarties šalys sudaro susitarimą dėl Paslaugų įkainių perskaičiavimo; 
14.4.9.1.2.2. atlikdamos perskaičiavimą, pirkimo sutarties šalys vadovaujasi Valstybės duomenų agentūros (toliau – VDA) viešai oficialiosios statistikos portale paskelbtais rodiklių duomenų bazės duomenimis, iš kitos pirkimo sutarties šalies nereikalaudamos pateikti oficialaus VDA ar kitos institucijos išduoto dokumento ar patvirtinimo. Duomenys, kuriais remiamasi vertinant kainų lygio kitimą: VDA interneto svetainėje http://osp.stat.gov.lt/ skelbiamas indeksas. Indeksas, kuriuo bus remiamasi vertinant kainų lygio kitimą: „Vartotojų kainų indeksai (VKI), kainų pokyčiai, svoriai, vidutinės kainos“ skelbiamas vartotojų kainų indeksas – individualaus vartojimo išlaidų pagal paskirtį klasifikatorius – „125 Draudimas“ (toliau – Indeksas); 
14.4.9.1.2.3. naujas fiksuotas Paslaugų įkainis apskaičiuojamas pagal žemiau pateiktą formulę:
A1 = A + (k/100 x A), kur
A – fiksuotas Paslaugų įkainis Eur be PVM;
A1– perskaičiuotas (pakeistas) fiksuotas Paslaugų įkainis (Eur be PVM);
k – pagal Indeksą apskaičiuotas vartojimo prekių ir paslaugų kainų pokytis (padidėjimas arba sumažėjimas) (%);

„k“ reikšmė skaičiuojama pagal formulę:
k = Indnaujausias / Indpradžia x 100 – 100, (proc.), kur
Indnaujausias – kreipimosi dėl fiksuoto Paslaugų įkainio peržiūros išsiuntimo kitai pirkimo sutarties šaliai dieną paskelbtas naujausias Indeksas;
Indpradžia – laikotarpio pradžios datos (mėnesio) Indeksas;

14.4.9.1.2.4. perskaičiavimo atveju laikotarpio pradžia (mėnuo) yra pirkimo sutarties pasirašymo metu skelbiamas naujausias Indeksas. Pirkimo sutarties pasirašymo dieną skelbiamas naujausias Indeksas yra _____ (nurodomas pirkimo sutarties pasirašymo metu);
14.4.9.1.2.5. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „A1“ suapvalinamas iki dviejų skaitmenų po kablelio;
14.4.9.1.2.6. perskaičiuotas fiksuotas Paslaugų įkainis įforminamas papildomu susitarimu. Papildomu susitarimu pirkimo sutarties šalys neturi teisės keisti pirkimo sutartyje nurodytos pirkimo sutarties kainos perskaičiavimo tvarkos ar kitų pirkimo sutarties nuostatų, išskyrus, jei keitimas atliekamas pagal pirkimo sutarties ir (arba) Pirkimų įstatymo nuostatas. Perskaičiuotas fiksuotas Paslaugų įkainis įsigalioja nuo papildomo susitarimo pasirašymo dienos, jei papildomame susitarime nenustatyta kitaip.
14.4.10. Pirkimo sutarties šalių atsakomybė:
14.4.10.1. perkantysis subjektas, nepagrįstai uždelsęs atsiskaityti už tinkamai suteiktas Paslaugas pirkimo sutartyje numatyta tvarka ir terminais, tiekėjui moka 0,05 proc. (penkių šimtųjų procento) dydžio delspinigius nuo laiku nesumokėtos Paslaugų kainos pagal sąskaitoje faktūroje nurodytą sumą už kiekvieną uždelstą dieną;
14.4.10.2. tiekėjas, nepagrįstai praleidęs pirkimo sutartyje nustatytą Paslaugų teikimo terminą, perkančiajam subjektui moka 0,05 proc. (penkių šimtųjų procento) dydžio delspinigius už kiekvieną uždelstą dieną nuo laiku nesuteiktų Paslaugų kainos;  
14.4.10.3. tiekėjui nepagrįstai neišmokėjus pirkimo sutartyje numatytų draudimo išmokų joje nustatytais terminais, tiekėjas įsipareigoja sumokėti perkančiajam subjektui 0,05 proc. (penkių šimtųjų procento) dydžio delspinigius nuo laiku neišmokėtos draudimo išmokos sumos už kiekvieną uždelstą dieną;
14.4.10.4. pirkimo sutartyje numatytų delspinigių sumokėjimas neatleidžia pirkimo sutartį pažeidusios pirkimo sutarties šalies nuo įsipareigojimų tinkamo įvykdymo arba pažeidimų pašalinimo bei pilno tiesioginių nuostolių atlyginimo. Jeigu nukentėjusioji pirkimo sutarties šalis, kitai pirkimo sutarties šaliai pažeidus savo prievolių įvykdymo terminą, patiria didesnių nuostolių, kurių neapima pirkimo sutartyje nustatytos netesybos, tai nukentėjusioji pirkimo sutarties šalis turi teisę į patirtų tiesioginių nuostolių atlyginimą. Kai pareiškiamas reikalavimas atlyginti nuostolius, netesybos įskaitomos į nuostolių atlyginimą;
14.4.10.5. kiekviena pirkimo sutarties šalis įsipareigoja atlyginti kitai pirkimo sutarties šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl pirkimo sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai pirkimo sutartis joje numatytomis sąlygomis ir tvarka nutraukiama).
14.4.11. Tiekėjas įsipareigoja užtikrinti, kad pirkimo sutartį vykdys asmenys, turintys teisę verstis pirkimo sutartyje nurodyta veikla.
14.4.12. Tiekėjas įsipareigoja susipažinti ir pirkimo  sutarties vykdymo metu laikytis Viešųjų pirkimų tarnybos patvirtinto Tiekėjų etikos kodekso (toliau – Kodekso) reikalavimų, nustatytų Kodekso 49 punkte. Tiekėjas turi užtikrinti, kad jų laikysis ir visi asmenys, kuriuos tiekėjas pasitelks sutartinių įsipareigojimų vykdymui konkurso sąlygų 14.4.10 nustatyta tvarka. Ši pirkimo sutarties sąlyga laikoma esmine.
14.4.13. Visos šios konkurso sąlygose nurodytos sąlygos laikomos specialiosiomis ir turi taikymo pirmenybę draudimo rūšies taisyklių atžvilgiu. Jei kyla prieštaravimų tarp pirkimo sutarties ir/ar techninės specifikacijos ir draudimo rūšies taisyklių, taikomos pirkimo sutarties ir/ar techninės specifikacijos sąlygos.
14.4.14. Pirkimo sutartyje bus nurodyta, kad rizikos vertinimo, pirkimo sutarčių sudarymo tarpininkavimo, žalų istorijos ir kitais draudimo klausimais perkantįjį subjektą atstovauja draudimo brokeris UADBB „Rizikos cesija“.
14.4.15. Subtiekėjai ir jų keitimo tvarka:  
Jeigu tiekėjas nurodė, kad numato pasitelkti subtiekėjus:
14.4.15.1. tiekėjas numato pasitelkti šį (šiuos) subtiekėją (-us): ...........
šioms pirkimo dalims .........................
Jeigu tiekėjas nenurodė, kad numato pasitelkti subtiekėjų:
14.4.15.1. tiekėjas pirkimo sutarties vykdymui nenumatė pasitelkti subtiekėjų/subteikėjų (toliau abu kartu ir atskirai – subtiekėjai), tačiau gali juos pasitelkti konkurso sąlygų 14.4.15.2 - 14.4.15.5 punktuose numatyta tvarka;   
14.4.15.2. ne vėliau negu pirkimo sutartis pradedama vykdyti, tiekėjas įsipareigoja perkančiajam subjektui pranešti tuo metu žinomų subtiekėjų pavadinimus, kontaktinius duomenis ir jų atstovus, perduodamą pirkimo objekto dalį konkurso sąlygų 14.4.15.3 punkte numatyta tvarka. Tiekėjas perkantįjį subjektą privalės informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos tiekėjas ketina pasitelkti vėliau;
14.4.15.3. tiekėjas, siekdamas pakeisti/pasitelkti subtiekėją (-jus), turi raštu informuoti perkantįjį subjektą ne vėliau kaip prieš 3 (tris) darbo dienas. Sutikimas pakeisti arba pasitelkti naują subtiekėją (-us) gali būti duodamas tik nurodžius priežastį ir tik įvardinus numatomą subtiekėją (-us). Perkantysis subjektas ne vėliau kaip per 3 (tris) darbo dienas nuo pranešimo apie numatomą subtiekėją (-us) gavimo dienos turi pranešti tiekėjui apie savo sprendimą, o jei sprendimas yra neigiamas – nurodyti priežastis. Gavęs teigiamą pranešimą, tiekėjas kartu su perkančiuoju subjektu pasirašo papildomą susitarimą dėl subtiekėjo (-ų) pakeitimo arba naujo subtiekėjo (-ų) pasitelkimo. Šis dokumentas tampa neatskiriama pirkimo sutarties dalimi;
14.4.15.4.  pirkimo sutartyje tiesioginio atsiskaitymo su subtiekėju galimybė nenumatoma. 
14.4.15.5. subtiekėjo (-jų) pasitelkimas neatleidžia tiekėjo nuo atsakomybės vykdant pirkimo sutartį. Už subtiekėjo (-ų) įsipareigojimų nevykdymą arba netinkamą jų vykdymą visais atvejais atsako tiekėjas.
14.4.16. Pirkimo sutarties šalys neturi teisės perduoti savo įsipareigojimų pagal pirkimo sutartį tretiesiems asmenims be kitos pirkimo sutarties šalies raštiško sutikimo.
14.4.17. Pirkimo sutarties šalys įsipareigoja užtikrinti iš kitos pirkimo sutarties šalies vykdymo metu gautos ir su pirkimo sutarties vykdymu susijusios informacijos konfidencialumą ir apsaugą. Pirkimo sutarties vykdymo laikotarpio pabaigoje, perkančiajam subjektui paprašius raštu, tiekėjas įsipareigoja grąžinti iš perkančiojo subjekto gautus, pirkimo sutarčiai vykdyti reikalingus dokumentus. 
14.4.18. Pirkimo sutarties šalys neturi teisės vienašališkai nutraukti pirkimo sutarties nesant pagrindo, nurodyto pirkimo sutartyje arba Lietuvos Respublikos teisės aktuose. Be pagrindo nutraukusi pirkimo sutartį pirkimo sutarties šalis privalo kitos pirkimo sutarties šalies reikalavimu sumokėti 10 (dešimties) procentų baudą nuo pradinės pirkimo sutarties vertės.
14.4.19. Pirkimo sutarties šalys turi teisę vienašališkai, nesikreipdamos į teismą, nutraukti pirkimo sutartį įspėjusios kitą pirkimo sutarties šalį prieš 14 (keturiolika) dienų, kai:
14.4.19.1. tiekėjas suteikti Paslaugas pagal pirkimo sutarties sąlygas nepagrįstai vėluoja daugiau kaip 10 (dešimt) darbo dienų ir  Pirkimų įstatymo 98 straipsnio 1 dalyje nustatyta tvarka; 
14.4.19.2. tiekėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia perkančiajam subjektui pagrįstų įrodymų, kad sugebės tinkamai įvykdyti pirkimo sutartį, bei neištaiso pažeidimo gavęs perkančiojo subjekto pretenziją;
[bookmark: _Hlk178846076]14.4.19.3. Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad pirkimo sutartis neatitinka nacionalinio saugumo interesų.
14.4.20. Pirkimo sutartis gali būti vienašališkai nutraukta vienos iš pirkimo sutarties šalių iniciatyva vienašališkai, nesikreipiant į teismą, kitai pirkimo sutarties šaliai iš esmės pažeidus pirkimo sutartį. Ar pirkimo sutarties pažeidimas yra esminis, sprendžiama pagal Lietuvos Respublikos civilinio kodekso 6.217 straipsnio 2 dalyje nustatytus kriterijus.
14.4.21. Perkantysis subjektas turi teisę vienašališkai, nesikreipdamas į teismą, nutraukti pirkimo sutartį įspėjęs tiekėją prieš 14 (keturiolika) dienų Pirkimų įstatymo 98 straipsnyje nustatyta tvarka.
14.4.25.  Tiekėjas turi teisę vienašališkai, nesikreipdamas į teismą, nutraukti pirkimo sutartį įspėjęs perkantįjį subjektą prieš 14 (keturiolika) dienų, jeigu perkantysis subjektas nepagrįstai ilgiau kaip 30 (trisdešimt) dienų vėluoja apmokėti už suteiktas Paslaugas.
14.4.22. Pirkimo sutartis gali būti nutraukta bendru pirkimo sutarties šalių susitarimu. Tokiu atveju pirkimo sutarties šalys susitaria ir dėl paties pirkimo sutarties nutraukimo fakto, ir dėl nutraukimo tvarkos bei teisinių padarinių.
14.4.23. Nutraukus pirkimo sutartį ar jai pasibaigus, lieka galioti pirkimo sutarties nuostatos, susijusios su atsakomybe bei atsiskaitymais tarp pirkimo sutarties šalių pagal pirkimo sutartį. Pirkimo sutarties pasibaigimas ar nutraukimas taip pat neturi įtakos ginčų nagrinėjimo tvarką nustatančių ar kitų pirkimo sutarties sąlygų galiojimui, jeigu šios sąlygos pagal savo esmę išlieka galioti ir po pirkimo sutarties pasibaigimo (taip pat išlieka galioti visi atsiradę ir tinkamai neįvykdyti pirkimo sutarties šalių tarpusavio finansiniai įsipareigojimai, jeigu pirkimo sutarties šalys nesutaria kitaip).
14.4.24. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Pirkimų įstatymo 97 straipsniu.
14.4.25. Pirkimo sutarčiai taikomos tiekėjo Savanoriško sveikatos draudimo Taisyklės, kurios papildo techninėje specifikacijoje aprašytas/neaprašytas draudimo apsaugos sąlygas. Taisyklėse pateiktos draudimo apsaugos sąlygos galioja tiek, kiek jos neprieštarauja techninėje specifikacijoje aptartoms draudimo sąlygoms.
14.4.26. Kitos pirkimo sutarties sąlygos (tiekėjo įsipareigojimai) numatytos techninėje specifikacijoje, pateiktoje konkurso sąlygų 2 priede. 
14.4.27. Pirkimo sutartyje bus nustatytos ir kitos sąlygos, kurios neprieštaraus konkurso sąlygoms ir pirkimo sutarties šalys dėl jų susitars.  
14.5.  Perkantysis subjektas raštu pateiktą laimėjusį pasiūlymą, raštu sudarytą pirkimo sutartį ir jos  pakeitimus paskelbs CVP IS Pirkimų įstatymo  94 straipsnio 9 dalyje nustatytomis sąlygomis, tvarka bei terminais.

15. GINČŲ NAGRINĖJIMO TVARKA

15.1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Pirkimų įstatymo VII skyriuje.  
[bookmark: _Toc188064151][bookmark: _Toc266424085]
16. BAIGIAMOSIOS NUOSTATOS

16.1. Šio pirkimo dokumentuose neaprašytos pirkimo procedūros vykdomos vadovaujantis Pirkimų įstatymo ir jo įgyvendinamųjų teisės aktų nuostatomis. Taip pat mutatis mutandis taikomos Viešųjų pirkimų įstatymo 46, 47, 50 ir  51 straipsnių nuostatos.        
16.2. Jeigu pirkimo metu bus atliekama patikra Lietuvos Respublikos nacionaliniam saugumui užtikrinti svarbių objektų apsaugos įstatyme nustatyta tvarka, tiekėjas turės pateikti tokiai patikrai atlikti reikalingus dokumentus

1 konkurso sąlygų priedas

[PASIŪLYMO FORMOS PAVYZDYS]


Herbas arba prekių ženklas
_____________________________________________________________
(Tiekėjo pavadinimas)
___________________________________________________________________________
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

AB „Šiaulių energija“


PASIŪLYMAS 
DARBUOTOJŲ SVEIKATOS DRAUDIMO PASLAUGOS

 

 _____________ Nr.______
                                                                                       (Data)
_____________
(Sudarymo vieta)

                                                                                                                                             1 lentelė 
	Tiekėjo pavadinimas /Jeigu dalyvauja ūkio subjektų grupė, veikianti jungtinės veiklos sutarties pagrindu, surašomi visi dalyvių pavadinimai/
	


	Tiekėjo įmonės kodas /Jeigu dalyvauja ūkio subjektų  grupė, veikianti jungtinės veiklos sutarties pagrindu, surašomi visi dalyvių įmonių kodai/
	

	Tiekėjo adresas /Jeigu dalyvauja ūkio subjektų grupė, veikianti jungtinės veiklos sutarties pagrindu, surašomi visi dalyvių adresai/
	


	   Už pasiūlymą atsakingo asmens vardas, pavardė, pareigos, kontaktinė informacija
	

	Tiekėjų grupės, veikiančios jungtinės veiklos sutarties pagrindu, narys atstovaujantis grupei
(pildoma jei pasiūlymą teikia tiekėjų grupė, veikianti jungtinės veiklos sutarties pagrindu)
	



1. Šiuo pasiūlymu pažymime, kad sutinkame su visomis pirkimo dokumentų sąlygomis, nustatytomis:
1) atviro  (supaprastinto)   konkurso   sąlygose ir skelbime, paskelbtame   Centrinėje viešųjų pirkimų informacinėje sistemoje; 
2) kituose pirkimo dokumentuose (jų paaiškinimuose, papildymuose).
2. Patvirtiname, kad pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.  
3.  Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajam subjektui, kad pirkimo sutartį vykdys tik tokią teisę turintys asmenys.
4. Mes siūlome pirkti paslaugas, kurios  visiškai atitinka pirkimo dokumentuose  nurodytus  reikalavimus,  šiomis   kainomis: 


                                                  2 lentelė
	Eil.
Nr.
	Programa
	Apmokama dalis
 
	I variantas
	II variantas

	
	
	
	Tiekėjo siūloma draudimo suma vienam darbuotojui Eur* 

	Tiekėjo siūloma draudimo suma vienam darbuotojui Eur* 


	1
	Ambulatorinis gydymas ir diagnostika
	70%
	1 500  
	-

	2
	Stacionarinis gydymas valstybinėse gydymo įstaigose
	
	
	

	3
	Kritinių ligų gydymas (gydymo išlaidos)
	100%
	1 000  
	1 000  

	4
	Medicininės paslaugos (neapmokestinamos mokesčiais)

(laisvo atsiskaitymo limitas vienam Apdraustajam)
	100%
	


įrašyti,  
 ne mažiau kaip
 100 Eur**

 P(1)

	


įrašyti,  
 ne mažiau kaip
170 Eur**

P(2)


	Draudimo įmoka asmeniui, Eur
	318,00  
	318,00  

	Saugumo Įnašas, Eur
	31,80  
	31,80  

	Mokėtina suma, Eur
	349,80  
	349,80  


 
       *Vadovaujantis Lietuvos Respublikos pridėtinės vertės mokesčio įstatymo 27 str. draudimo paslaugos PVM neapmokestinamos.    
      ** Įrašyti siūlomą draudimo sumą (laisvo atsiskaitymo limitą vienam apdraustajam) draudimo variantui, Eur. Tiekėjui pasiūlius mažesnį dydį  nei nurodytas 4 eilutėje, pasiūlymas atmetamas.


5. Perkantysis subjektas pasiūlymus lygins vadovaudamasis konkurso sąlygų  5 priede pateikta „Ekonomiškai naudingiausio pasiūlymo nustatymo metodika“ - 2 lentelės  4  eilutėje tiekėjo siūlomų verčių P(1) ir P(2)  (laisvo atsiskaitymo limitų vienam Apdraustajam dydžių) pagrindu.   



6. Kartu su pasiūlymu pateikiami šie dokumentai: 
                                                                                                                                                  3 lentelė
	Eil.
Nr.
	Pateiktų dokumentų pavadinimas
	Dokumento puslapių skaičius

	1.
	  
	

	(...)
	
	

	







7.  Ši pasiūlyme nurodyta informacija yra konfidenciali /perkantysis subjektas šios informacijos negali atskleisti tretiesiems asmenims/:                                                                                                                                                              
                                                                                                                                                     4 lentelė

		Pateikto dokumento pavadinimas (rekomenduojama pavadinime vartoti žodį „Konfidencialu“) ar atskiroje  pasiūlymo dalyje pateikta konkreti informacija
	Priežastis, kodėl informacija yra konfidenciali
(tiekėjas gali pateikti paaiškinimą atskiru dokumentu)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“) 

	
	
	

	
	
	





Pastabos. Konfidencialia negali būti laikoma informacija, nurodyta Pirkimų įstatymo 32 str. 2 d. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. 


8. Vykdant pirkimo sutartį bus pasitelkiami šie subtiekėjai (pildoma, jeigu subtiekėjai pasitelkiami ir tiekėjui yra žinomi):                                                                                                                                                                                                                                                                                            
    5 lentelė
	Pirkimo   dalies, kuriai vykdyti pasitelkiamas subtiekėjas,   numeris
	Subtiekėjo pavadinimas, kodas ir adresas
	Subtiekėjui perduodamų įsipareigojimų aprašymas  
	Subtiekėjui perduodamų įsipareigojimų pirkimo sutartyje preliminari  dalis procentais

	 
	
	
	

	 
	
	
	


Pasiūlymas galioja 90 dienų nuo pasiūlymo pateikimo termino pabaigos. 

Pasirašydamas šį pasiūlymą tvirtinu, kad pasiūlyme pateikti duomenys yra tikri.

____________________________________          _______                 ______________________
(Tiekėjo arba jo įgalioto asmens pareigų pavadinimas)                                                  (Vardas ir pavardė)



















2 konkurso sąlygų priedas 

SAVANORIŠKO DARBUOTOJŲ SVEIKATOS DRAUDIMO PASLAUGŲ TECHNINĖ SPECIFIKACIJA

1. SĄVOKOS
Perkantysis subjektas (Draudėjas) – Šiaulių energija, AB, Draudėjas, Įmonė.
Draudikas – savanoriško sveikatos draudimo paslaugų sutartį sudarantis asmuo, teisės aktų nustatyta tvarka turintis teisę vykdyti draudimo veiklą. 
Draudimo tarpininkas (Draudimo brokeris) - UADBB „Rizikos cesija“, (į.k. 126231645, Panerių g. 42, LT-03202 Vilnius), kuris teikia tarpininkavimo sudarant draudimo sutartis paslaugas. Perkantysis subjektas sutinka, jog Draudimo brokeris gautų standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Perkančiojo subjekto draudimo sutartis (-ys). Perkantysis subjektas patvirtina, kad Draudimo brokeris negauna (negaus) atlygio iš Perkančiojo subjekto už draudimo tarpininkavimo veiksmus. 2026 m. birželio 3 d. Tarpininkavimo sudarant draudimo sutartis paslaugų teikimo sutartyje Nr. PS-1100 tarp Perkančiojo subjekto ir Draudimo brokerio taip pat yra aptartas ir nešališkumo principas, kuriuo pagrindžiama, kad interesų konfliktas nenustatytas.
Ambulatorinės chirurgijos paslauga – planinė gydomoji Sveikatos priežiūros paslauga, kurią teikiant gali būti taikoma vietinė ar regioninė nejautra, kurią atlieka operuojantis ar procedūrą atliekantis gydytojas ir po kurios užtikrinama Apdraustojo pooperacinė (poprocedūrinė) priežiūra. Paslauga turi atitikti jos teikimo metu galiojantį LR sveikatos apsaugos ministro patvirtintą ambulatorinės chirurgijos paslaugų sąrašą. Paslauga turi atitikti jos teikimo metu galiojantį LR sveikatos apsaugos ministro 2013 m. liepos 25 d. įsakyme Nr. V-754 ir vėlesniuose jo pakeitimuose bei papildymuose patvirtintą ambulatorinės chirurgijos paslaugų sąrašą.
Apdraustasis – darbo santykiais susijęs su Draudėju ir sutartyje nurodytas fizinis asmuo, kurio gyvenime atsitikus draudžiamajam įvykiui, Draudikas privalo mokėti draudimo išmoką.
Draudžiamasis įvykis – su Draudėju sudarytoje savanoriško sveikatos draudimo paslaugų sutartyje nurodytas įvykis, kuriam atsitikus, Draudikas privalo mokėti draudimo išmoką.
Draudimo apsauga – Draudiko įsipareigojimas įvykus draudžiamajam įvykiui mokėti draudimo išmoką sutartyje nustatytomis sąlygomis įvykus draudžiamajam įvykiui.
Draudimo įmoka – draudimo sutartyje nurodyta pinigų suma, kurią savanoriško sveikatos draudimo paslaugų sutarties sąlygomis Draudėjas privalo mokėti Draudikui už suteikiamą draudimo apsaugą ir kitas susijusias paslaugas.
Draudimo suma – draudimo sutartyje nurodyta pinigų suma, kurios negali viršyti maksimali draudimo išmoka, mokama Draudiko.
Draudimo sutartis – sutartis, kuria viena šalis (Draudikas) įsipareigoja už sutartyje nustatytą draudimo įmoką (premiją) sumokėti kitai šaliai (Draudėjui) arba trečiajam asmeniui, kurio naudai sudaryta sutartis, draudimo sutartyje nustatytą draudimo išmoką, apskaičiuotą draudimo sutartyje nustatyta tvarka, jeigu įvyksta draudimo sutartyje nustatytas draudžiamasis įvykis.
Draudimo išmoka – pinigų suma, kurią Draudikas pagal draudimo sutarties sąlygas privalo išmokėti Apdraustajam ir/ar Sveikatos priežiūros įstaigai už Apdraustajam dėl draudžiamojo įvykio suteiktas sveikatos priežiūros paslaugas. 
Dienos chirurgijos paslauga – planinė gydomoji ir (ar) diagnostinė intervencinė procedūra, suteikiama Apdraustajam jo atvykimo į Sveikatos priežiūros įstaigą dieną ir kai po atliktos procedūros stabilizuojasi Apdraustojo organizmo gyvybinės funkcijos ir jis tą pačią dieną išrašomas iš Sveikatos priežiūros įstaigos. Dienos chirurgijos paslauga turi būti įtraukta į Lietuvos Respublikos sveikatos apsaugos ministro 2009-08-21 įsakymu Nr. V-668 ir vėlesniuose įsakymo pakeitimuose dienos chirurgijai priskiriamų operacijų sąrašą. 
Dienos stacionaras – planinė diagnostinė ir gydomoji Sveikatos priežiūros paslauga, kurią teikiant gali būti užtikrinama Apdraustojo priežiūra. Paslauga turi atitikti ligų gydymo profilius, nurodytus Lietuvos Respublikos sveikatos apsaugos ministro 2014 m. birželio 6 d. įsakyme Nr. V-660 ir vėlesniuose įsakymo pakeitimuose. 
Išskaita – nuostolio (išlaidų) dalis, kurią kiekvieno draudžiamojo įvykio atveju atlygina pats Apdraustasis.
Klinikinis ligos simptomas - medicininis požymis, rodantis organizmo sutrikimą, patologinę būseną ar ligą. Simptomų pavyzdžiai: karščiavimas, pykinimas ir vėmimas, pilvo skausmas, dizurija, kraujavimas, Apdraustojo išsakytas darinio pasikeitimas (padidėjimas, spalvos pasikeitimas, formos pasikeitimas, traumavimas ir kt.) ir pan.
Lėtinė liga – Apdraustojo sveikatos būklė, kuri jau egzistuoja sudarant savanoriško sveikatos draudimo paslaugų draudimo sutartį arba dėl kurios Apdraustasis konsultavosi, gydėsi ar vartojo vaistus. Tačiau lėtinė liga gali atsirasti ir draudimo galiojimo laikotarpiu.
Lėtinės ligos sekimas - tai nustatytos lėtinės ligos stebėjimo metu atliekamos gydytojo konsultacijos ir paskirti tyrimai, kurie periodiškai būtini nustatytu (gydytojo paskirtu) laiko intervalu siekiant reguliariai sekti Apdraustojo, sergančio tam tikra lėtine liga ar vartojančio tam tikrus vaistus, sveikatos būklę.
Lėtinės ligos paūmėjimas – Lėtinės ligos būsena, turinti Ūmios ligos požymius, kuriuos patvirtina aiškūs objektyvūs klinikiniai ligos simptomai.
Nedraudžiamasis įvykis – su Draudėju sudarytoje savanoriško sveikatos draudimo paslaugų sutartyje nurodytas įvykis, kuriam atsitikus, Draudikas neprivalo mokėti draudimo išmokos..
Netradicinė medicina – tai ligų diagnostika ir gydymas netradiciniais būdais, kurie nėra patvirtinti SAM teisės aktais arba SAM patvirtinti kaip diagnostikos ir gydymo būdai įeinantys į ligos gydymo algoritmą įskaitant, bet neapsiribojant, elektroakupunktūrine, biorezonansine kompiuterine diagnostika, maisto netoleravimo testu, hidrokolonoterapija, gydymu dėlėmis, muzikos terapija, chromoterapija ir kt. 
Medicininiai dokumentai – tai dokumentai, kuriuose fiksuojama paciento ligos istorija (pvz. nurodytas nusiskundimas dėl kurio kreipėsi, kada kreipėsi, kokios pirminės išvados, atlikti tyrimai, jų rezultatai, paskirtas gydymas ir t.t.).
Medicinos pagalbos priemonės – tvarsčiai, pleistrai, švirkštai, adatos, insulino švirkštai, lašelinių sistemos, šlapimo rinktuvai, šlapimo pūslės kateteriai, stominiai maišeliai arba išmatų rinktuvai ir jų sudėtinės dalys bei priežiūros priemonės, sauskelnės arba įklotai šlapimo nelaikymui, basonas, antelė, zondai, hemostatinės kempinės.
Medicinos prietaisai – gliukomačiai ir testinės juostelės jiems, matuoklis kraujo krešėjimo sistemos būklei įvertinti ir diagnostinės juostelės jam, klausos aparatai, parenterinės mitybos sistemos, insulino pompos ir jų dalys, inhaliatoriai, termometrai, kraujo spaudimo matavimo aparatai.
Mediciniškai pagrįstos Sveikatos priežiūros paslaugos – tai Draudiko kompensuojamos Sveikatos priežiūros paslaugos, kurios gydytojo kompetencijos ribose paskirtos pagal Apdraustojo nusiskundimus, nustatytus klinikinius simptomus, požymius ir (ar) objektyvias medicinines priežastis ir kurios yra būtinos diagnozei nustatyti/patvirtinti ir taikant gydymą, pašalinti esamą sveikatos sutrikimą.
Ortopedinės technikos priemonės - įtvarinės bei protezinės sistemos, lazdos, ramentai, įdėklai, kompresinės priemonės, pooperaciniai batai, elastiniai tvarsčiai, diržai, raiščiai, korsetai.
Papildomoji ir alternatyvioji sveikatos priežiūra - Sveikatos priežiūros įstaigose papildomosios alternatyvios sveikatos priežiūros specialisto suteiktos papildomosios ir alternatyviosios sveikatos priežiūros sveikatos paslaugos: rytų medicinos paslaugos tarp jų ajurveda, apiterapija, akupunktūra, vandens procedūrų terapija, fitoterapija, hirudoterapija, hipoterapija, kaniterapija, osteopatija, taikomoji kineziologija, endobiogenika.
Sveikatos sutrikimas – tai Apdraustojo sveikatos ar fiziologinės būklės pasikeitimas (ūmi liga, lėtinė liga, lėtinės ligos paūmėjimas ir (ar) traums), dėl kurio reikia taikyti mediciniškai pagrįstą gydymą ir (ar) diagnostiką. 
Sveikatos priežiūros įstaiga – juridinis asmuo, organizacija ar jų filialas Lietuvos Respublikos sveikatos priežiūros įstaigų įstatymo ir Lietuvos Respublikos visuomenės sveikatos priežiūros įstatymo nustatyta tvarka turintis teisę teikti sveikatos priežiūros paslaugas.
Sveikatos draudimo kortelė – Draudiko Apdraustajam išduota kortelė, kuri patvirtina sveikatos draudimo apsaugą ir kurią reikia pateikti Sveikatos priežiūros įstaigoje, norint gauti Sveikatos priežiūros paslaugas ar įsigyti prekių Draudiko pripažintoje įstaigoje ir/ar vaistinėje. 
Ūmi liga – staiga atsiradęs ir trumpai trunkantis organizmo veiklos sutrikimas su klinikiniais ligos simptomais, kurie išlieka iki kreipimosi į Sveikatos priežiūros įstaigą momento.

2. DRAUDIMO OBJEKTAS
2.1. Šiaulių energija, AB perka savo darbuotojų savanoriško sveikatos draudimo paslaugas;
2.2. Paslaugos apimtys - preliminariai draudžiama 215 įstaigos darbuotojų (toliau – Apdraustieji);
2.3. Vidutinis darbuotojų amžius 53 metai;
2.4. Draudžiamų darbuotojų skaičius yra preliminarus, Perkančiojo subjekto pasilieka sau teisę keisti darbuotojų skaičių, didinant jį arba mažinant iki 10 proc.
2.5. Maksimali pirkimo sutarties vertė – 82 000 Eur be PVM.
2.6. Draudimo įmoka asmeniui – 318 Eur be Saugumo įnašo mokesčio.
2.7. Draudimas turi galioti 12 mėn. nuo draudimo liudijimo įsigaliojimo momento.
2.8. Draudimo sutarčiai taikomos Draudiko Savanoriško sveikatos draudimo Taisyklės, kurios papildo žemiau Techninėje specifikacijoje aprašytas/neaprašytas draudimo apsaugos sąlygas. Taisyklėse pateiktos draudimo apsaugos sąlygos galioja tiek, kiek jos neprieštarauja Techninėje specifikacijoje aptartoms draudimo sąlygoms.

3. DRAUDIMO PROGRAMŲ VARIANTAI
3.1. Draudimo apsauga turi apimti šias sveikatos priežiūros paslaugas:
1 lentelė 
	Programa
	Apmokama dalis
	I variantas
	II variantas

	Ambulatorinis gydymas ir diagnostika
	70%
	1 500 €
	-

	Stacionarinis gydymas valstybinėse gydymo įstaigose
	
	
	

	Kritinių ligų gydymas (gydymo išlaidos)
	100%
	1 000 €
	1 000 €

	Medicininės paslaugos (neapmokestinamos mokesčiais)
	100%
	Nurodo Tiekėjas, bet ne mažiau 100 €
	Nurodo Tiekėjas, bet nemažiau 170 €

	Draudimo įmoka asmeniui
	318 €
	318 €

	Saugumo Įnašas
	31,80 €
	31,80 €

	Mokėtina suma
	349,80 €
	349,80 €


Kiekvienas Apdraustasis gali pasirinkti vieną iš 3.1 punkte pateiktoje 1 lentelėje numatytų draudimo variantų.


4. DRADŽIAMŲJŲ ĮVYKIŲ APRAŠYMAS
Draudžiamųjų įvykių aprašymas:
4.1. Ambulatorinis gydymas ir diagnostika. Draudžiamuoju įvykiu laikoma – Apdraustajam dėl Sveikatos sutrikimo (ūmios ligos, lėtinės ligos, lėtinės ligos paūmėjimo ir jos sekimo bei traumos atveju) Sveikatos priežiūros įstaigoje suteiktos toliau nurodomos Mediciniškai pagrįstos Sveikatos priežiūros paslaugos ir dėl to patirtos išlaidos. Paslaugos kompensuojamos ir nesant Sveikatos sutrikimo paūmėjimo/pablogėjimo. Sveikatos priežiūros paslaugos, dėl kurių kompensuojamos išlaidos valstybinėse ir privačiose Sveikatos priežiūros įstaigose:
4.1.1. šeimos gydytojo ar gydytojo specialisto konsultacijos (tame tarpe fizinės medicinos ir reabilitacijos gydytojo (FMR), sporto medicinos gydytojo, gydytojo dietologo, oftalmologo (įskaitant dėl regėjimo sutrikimų (toliaregystės, trumparegystės, astigmatizmo, žvairumo)), įskaitant nuotolines konsultacijas, šeimos gydytojų vizitai į namus. Kreipiantis į šeimos gydytoją, gydytojus specialistus siuntimas nereikalingas;
4.1.2. gydytojo psichiatro, psichiatro-psichoterapeuto, medicinos psichologo, medicinos psichologo-psichoterapeuto konsultacijos ir jų atliekamas psichoterapinis gydymas, bet ne daugiau kaip 15 (penkiolika) vizitų per 1 (vienus) Draudimo laikotarpio metus. Medicininiai dokumentai šių paslaugų išlaidoms kompensuoti nėra reikalaujami;
4.1.3. gydytojo paskirti diagnostiniai tyrimai:
4.1.3.1. laboratoriniai: klinikiniai, biocheminiai citologiniai-histologiniai, imunofermentiniai, mikrobiologiniai-bakteriologiniai;
4.1.3.2. veloergometrijos, spiroveloergometrijos tyrimai, vitaminų tyrimai, VO2 max tyrimai, SIBO/žarnyno disbakteriozės tyrimai;
4.1.3.3. instrumentiniai, funkciniai, radiologiniai: rentgenologiniai, ultragarsiniai, endoskopiniai, kompiuterinės tomografijos, branduolio magnetinio rezonanso ir kiti vaizdiniai tyrimai.
4.1.3.4. kreipiantis į gydytojus tyrėjus specialistus (echoskopuotoją, klinikinį fiziologą, radiologą ir t.t.) siuntimas/gydytojo paskyrimas būtinas;
4.1.4. slaugytojų paslaugos (išskyrus konsultacijas);
4.1.5. Ambulatorinės chirurgijos paslaugos, išskyrus dermatologinių ir plastinių procedūrų profilio paslaugas, odontologinių procedūrų profilio paslaugas, odos ir paodžio kraujagyslinių darinių ir kitų odos ligų gydymo paslaugas;
4.1.6. Dienos stacionaro paslaugos: diagnostiniai ištyrimai su anestezija, vaisto infuzijos procedūra esant onkologiniams susirgimams, diagnostinės juosmeninės punkcijos procedūra,  botulino toksino procedūra esant kitoms degeneracinės pamatinių ganglijų ligoms, distonijoms, ekstrapiramidinimės judesių sutrikimams; bronchoskopijos procedūra, perstemplinė širdies echokardiografijos procedūra su anestezija, medikamentinė ir (ar) kardioversijos procedūra, dinaminio testo hipofizės funkcijai įvertinti procedūra. Taip pat kompensuojamos gydytojo paskirtos ir dienos stacionaro metu naudojamos medicinos pagalbos priemonės, prietaisai, vienkartiniai instrumentai, vaistiniai preparatai. Dienos stacionaro paslaugos apmokamos nepriklausomai ar yra taikomas privalomojo sveikatos draudimo fondo kompensavimas. Išankstinis suderinimas  su Draudiku nėra reikalingas;
4.1.7. Dienos chirurgijos paslaugos (išskyrus Dienos chirurgijos Dermatologinių ir plastinių procedūrų profilio paslaugas, Odontologinių procedūrų profilio paslaugas) ir jos metu suteiktos sveikatos priežiūros paslaugos: medicinos priemonės, prietaisai, vienkartiniai instrumentai, anestezijos paslaugos, slaugos paslaugos palatoje, komforto paslaugos (vienvietė ar dvivietė palata), lovadieniai, vaistai, implantai  (varžtai, plokštelės, sraigtai, kabės, implantai (tame tarpe akies lęšiukas), protezai, konstrukcijos, susiuvimo reikmenys ir kita (išskyrus endoprotezus)). Taip pat kompensuojamos  Lietuvos Respublikos sveikatos apsaugos ministro 2026-04-15 įsakyme Nr. V-322 ir vėlesniuose įsakymo pakeitimuose įtraukos nemedicininės aptarnavimo paslaugos (neapmokestinamos PVM). Dienos chirurgijos paslaugos apmokamos nepriklausomai ar yra taikomas privalomojo sveikatos draudimo fondo kompensavimas. Išankstinis suderinimas su Draudiku nėra reikalingas;
4.1.8. taip pat kompensuojamos paslaugos (aukščiau išvardintų – Draudžiamųjų įvykių aprašymas apimtyje):
4.1.8.1. karpų, apgamų, papilomų, kandilomų, keratomų, moliuskų, kitų odos ir poodžio gerybinių navikų/darinių, kraujagyslinių darinių diagnostika esant Klinikiniams ligos simptomams;
4.1.8.2. atipinių/displazinių apgamų gydymas (įskaitant gydymą lazeriu) esant pagrįstoms medicininėms indikacijoms, užfiksuotoms medicininiuose dokumentuose;
4.1.8.3. karpų gydymas ir šalinimas (įskaitant gydymą lazeriu);
4.1.8.4. dermatologinių ligų diagnostika (kapiliarų ligų, pigmentacijos sutrikimų, raudonio, rozacea, aknės ir kt.);
4.1.8.5. gerybinių vidaus organų navikų diagnostika ir gydymas (įskaitant gydymą lazeriu);
4.1.8.6. kojų venų varikozės diagnostika ir gydymas (chirurginis ar lazerinis (įskaitant operacijos metu naudojama šviesolaidį), skleroterapija), esant medicininėms indikacijoms. Kojų venų operacija apmokama nepriklausomai nuo ligos sunkumo laipsnio;
4.1.8.7. raiščių, sausgyslių, sąnarių, raumenų bei pėdos kaulų diagnostika ir gydymas (įskaitant pėdos kauliukų deformaciją);
4.1.8.8. alergenų (taip pat ir įkvepiamų, maisto) tyrimai (išskyrus maisto netoleravimo testus), specifinių imunoglobulino E įvairiems alergenams nustatymas;
4.1.8.9. lytinių hormonų tyrimai, išskyrus atvejus dėl nevaisingumo nustatymo ir potencijos sutrikimų;
4.1.8.10. akių vokų operacijos, kurias atlieka gydytojas oftalmologas, esant vokų ptozei, kai diagnozė patvirtinama kompiuterinės perimetrijos duomenimis ir vokas uždengia daugiau nei pusę vyzdžio;
4.1.8.11. onkologinių ligų diagnostika ir gydymas (terapinis, chirurginis, spindulinis, chemoterapinis), įskaitant vėžio žymenų tyrimus;
4.1.8.12. lėtinių degeneracinių ligų diagnostika;
4.1.8.13. sisteminių ir autoimuninių ligų diagnostika ir gydymas;
4.1.8.14. endokrininių ligų (skydliaukės ir kt.) diagnostika ir gydymas;
4.1.8.15. įgimtų ligų/anomalijų, ydų, enzimopatijų diagnostika ir gydymas;
4.1.8.16. nagų grybelio diagnostika ir gydymas (įskaitant gydymą lazeriu);
4.1.8.17. sveikatos sutrikimų, kurie atsirado dėl epidemijos ar pandemijos, diagnostika;
4.1.8.18. miego sutrikimų diagnostika (įskaitant polisomnografinius tyrimus) ir gydymas;
4.1.8.19. jeigu profilaktinių patikrinimų metu nustatomi sveikatos sutrikimai ar jų indikacijos, apmokama jų tolimesnė diagnostika ir gydymas;
4.1.8.20. diagnozuotos ligos, pooperacinės būklės, taip pat ir lėtinės ligos būklės stebėjimas, kurį nustatytu periodiškumu vykdo gydytojas specialistas, pagal poreikį skirdamas tyrimus ir gydymą; 
4.1.8.21. išlaidos dėl konsultacijos/apžiūros metu gydytojo konstatuotų papildomų Apdraustojo sveikatos pokyčių ar kitų susirgimų, kurie yra nesusiję su pagrindiniu sveikatos sutrikimu, dėl kurio kreipėsi Apdraustasis;
4.1.8.22. nebūtinas siuntimas, kai po pirminio kreipimosi nepraėjus 1 mėnesiui dėl to paties susirgimo apdraustasis kreipiasi pakartotinai į kitą, tos pačios specialybės gydytoją;
4.1.8.23. ambulatorinio gydymo paslaugos taip pat atlyginamos, jeigu Apdraustasis kreipėsi su nusiskundimu, tačiau susirgimas nebuvo nustatytas arba gydytojo mediciniškai pagrįsti tyrimai buvo be pakitimų;
4.1.8.24. diagnostiniams tyrimams, tame tarpe ir kompiuterinei tomografijai, magnetiniam rezonansui, pozitronų emisijos tomografijai nėra reikalaujamas išankstinis suderinimas su Draudiku raštu ar kitu būdu, t. y. išankstinis atliekamų paslaugų nesuderinimas nėra laikomas pagrindu pripažinti įvykį nedraudžiamuoju;
4.1.8.25. ambulatorinės paslaugos, tame tarpe ir kompiuterinės tomografijos, magnetinio rezonanso, pozitronų emisijos tomografijos tyrimai, kompensuojami nepriklausomai ar yra taikomas privalomojo sveikatos draudimo fondo kompensavimas;
4.1.8.26. jeigu Draudiko standartinės taisyklės numato papildomų  ambulatorinių paslaugų apmokėjimą, tos paslaugos turi būti apmokamos ir šios sutarties apdraustiesiems.

4.2. Stacionarinis gydymas valstybinėse gydymo įstaigose. Apmokamos sveikatos priežiūros paslaugos, suteiktos Apdraustajam Sveikatos sutrikimo (ūmios ligos, lėtinės ligos, lėtinės ligos paūmėjimo ir jos sekimo bei traumos atveju) valstybinėse sveikatos priežiūros įstaigose:
4.2.1. terapinio ir chirurginio profilio paslaugos;
4.2.2. vienkartiniai instrumentai, skirti gydymui, medicinos pagalbos, ortopedijos technikos ir slaugos priemonės, vaistiniai preparatai;
4.2.3. slaugytojų paslaugos;
4.2.4. vienvietė ar dvivietė palata;
4.2.5. paslaugos / prekės turi būti skirtos stacionariniam gydymui ir įsigytos tuo laikotarpiu;
4.2.6. jeigu Draudiko standartinės taisyklės numato papildomų  stacionarinių paslaugų apmokėjimą, tos paslaugos turi būti apmokamos ir šios sutarties apdraustiesiems. 

4.3. Kritinių ligų gydymas. Draudžiamuoju įvykiu laikoma Apdraustajam pirmą kartą gyvenime draudimo apsaugos laikotarpiu diagnozuota kritinė liga (vertinamas ne pirminis apsilankymas kuomet buvo išsakyti klinikiniai simptomai, bet galutinės ir neginčytinos diagnozės data). Laukimo laikotarpis nėra taikomas.
4.3.1. Kritinė liga yra viena iš ligų: miokardo infarktas, vainikinių širdies kraujagyslių šuntavimo operacija, insultas, vėžys (piktybinis auglys), inkstų funkcijos nepakankamumas, galūnių netekimas, regos netekimas, klausos netekimas, kalbos netekimas, išsėtinė sklerozė, vidaus organų transplantacijos operacija, širdies vožtuvų keitimas, aortos protezavimo operacijos, Alzheimerio liga, gerybinis galvos smegenų auglys, 3 ir 4 laipsnio nudegimai, idiopatinė Parkinsono liga, bakterinis meningitas, aplastinė anemija, aktyvi tuberkuliozė, Krono liga, kepenų nepakankamumas, AIDS, C hepatitas, erkinis encefalitas, galvos smegenų aneurizma, aortos aneurizma bei kitos Draudiko standartinėse Sveikatos draudimo taisyklėse numatytos ligos, atitinkančios Draudiko standartinėse Sveikatos draudimo taisyklėse nurodytus kriterijus.
4.3.2. esant draudžiamajam įvykiui, Apdraustajam apmokamos paslaugos, skirtos kritinei ligai gydyti: ambulatorinis gydymas ir diagnostika, stacionarinis gydymas, medicininė reabilitacija. Paslaugos gali būti suteiktos valstybinėse ir privačiose sveikatos priežiūros įstaigose. Taip pat vaistų, vitaminų, ortopedijos techninių priemonių ir medicinos pagalbos priemonių (tvarsčių, hidrogelio, kateterių, lašelinių sistemų, švirkštų, šlapimo pūslės kateterių ir pan.) įsigijimas. Priemonės turi būti gydytojo paskirtos ir įsigytos vaistinėse ar e-vaistinėse, ortopedijos techninių priemonių parduotuvėse ar e-parduotuvėse arba sveikatos priežiūros įstaigose.

4.4. Medicininės paslaugos (neapmokestinamos mokesčiais). Apdraustas asmuo gali pats laisvai pasirinkti, kokioms paslaugoms išnaudos suteiktą limitą. Gydytojo siuntimas, paskyrimas ar receptas medicinos priemonėms, vaistams ar paslaugoms nebūtinas.
Apmokamos prekės ir/ar paslaugos, Apdraustojo įsigytos ar Apdraustajam suteiktos sveikatos priežiūros įstaigose, vaistinėse ar e-vaistinėse, optikos salonuose ar e-optikose, ortopedijos techninių priemonių parduotuvėse ar e-parduotuvėse, odontologijos klinikose, sanatorijose, reabilitacijos centruose:
4.4.1. ambulatorinės ir stacionarinės sveikatos priežiūros paslaugos: gydytojų konsultacijos, gydymas (įskaitant dermatologinį gydymą), diagnostiniai tyrimai, operacijos, slaugytojų paslaugos;
4.4.2. profilaktiniai sveikatos patikrinimai: Apdraustojo pageidavimu pasirinkti ir atlikti tyrimai (įskaitant ir Covid-19 tyrimus); privalomieji profilaktiniai sveikatos patikrinimai; gydytojo konsultacijos dėl vakcinavimo, pasirinktos ar gydytojo paskirtos vakcinos bei vakcinavimas;
4.4.3. odontologinės paslaugos: gyd. odontologų specialistų konsultacijos, burnos higienos paslaugos, apnašų nuvalymas, konkrementų pašalinimas, fluoro aplikacijos; dantų gydymas – endodontinis, ortodontinis, periodontinis, chirurginis danties ligų gydymas; estetinis dantų plombavimas; nuskausminimas, diagnozės patikslinimui reikalingos radiogramos; breketai, kapos, skirtos ortodontiniam gydymui; dantų protezavimas ir implantavimas, dantų protezų gamyba, restauravimas ir taisymas, miorelaksacinės kapos ir kapos bruksizmui gydyti; 
4.4.4. vaistinėse/e-vaistinėse, ortopedijos techninių priemonių parduotuvėse/e-parduotuvėse, Sveikatos priežiūros įstaigose įsigyti: receptiniai, nereceptiniai vaistai, vitaminai, maisto papildai, ortopedinės techninės priemonės, medicinos pagalbos priemonės, medicinos prietaisai, kontaktiniai lęšiai ir kontaktinių lęšių skystis; diagnostiniai biocheminiai rinkiniai, diagnostiniai ir greitieji testai (įskaitant Covid-19 testus);
4.4.5. reabilitacinis gydymas (su/be gydytojo paskyrimo): fizioterapinės procedūros (šviesos terapija, ultragarsas, impulsinė terapija, elektroforezė, haloterapija, magnetoterapija, lazerioterapija, parafino aplikacijos, pan.); kineziterapijos individualūs bei grupiniai užsiėmimai salėje ir vandenyje; vandens ir purvo procedūros; gydomojo masažo bei manualinės terapijos procedūros; ergoterapija; kineziterapeuto, ergoterapeuto, logopedo konsultacijos;
4.4.6. optikose/e-optikose, specializuotose kontaktinių lęšių internetinėse parduotuvėse įsigyti korekciniai akinių lęšiai (stikliniai, plastikiniai, fotochrominiai, progresiniai), korekciniai kontaktiniai lęšiai ir jų priežiūros priemonės (tirpalai), akinių rėmeliai (įsigyti kartu su korekciniais lęšiais), akiniai nuo saulės su fotochrominiais ir korekciniais lęšiais, akinių parinkimo, akinių gamybos paslaugos; regos korekcijos operacijos. Įsigyjamų prekių skaičius sutarties galiojimo laikotarpiu neribojamas;
4.4.7. nėščiųjų priežiūra, gimdymas ir pogimdyminė priežiūra: periodiniai, su nėštumu susiję, Apdraustosios apsilankymai sveikatos priežiūros įstaigoje; 
4.4.8. normalaus ar padidėjusios rizikos nėštumo stebėjimas, atitinkantis LR sveikatos apsaugos ministro patvirtintą nėščiųjų sveikatos tikrinimo tvarką; sveikatos sutrikimų, nustatytų nėščiosios planinių apsilankymų metu, diagnostika ir gydymas; nėštumo eigos komplikacijų diagnostika ir gydymas, priverstinis nėštumo nutraukimas; ligų ar Sveikatos sutrikimų, kurių išsivystymui ar paūmėjimui įtakos turėjo nėštumo būklė ir/ar gimdymas, diagnostika ir gydymas; išlaidos gimdymui ir pogimdyminei priežiūrai, mokamai palatai po gimdymo;
4.4.9. netradicinės medicinos  paslaugos, kurios teikiamos licencijuotose sveikatos priežiūros įstaigose;
4.4.10. papildomosios ir alternatyviosios medicinos paslaugos, kurios teikiamos licencijuotose sveikatos priežiūros įstaigose; 
4.4.11. jeigu Draudiko standartinės draudimo taisyklės numato papildomą Medicininių paslaugų apmokėjimą (neapmokestinamų mokesčiais), tos paslaugos turi būti apmokamos ir šios sutarties apdraustiesiems.

5. NEDRAUDŽIAMIEJI ĮVYKIAI
5.1. Bendri nedraudžiamieji, kurie galioja visai Sveikatos draudimo sutarčiai. Sveikatos priežiūros paslaugos ir įvykiai, pripažįstami nedraudžiamaisiais):
5.1.1. sveikatos sutrikimai, kurie atsirado Apraustajam vykdant nusikalstamą veiką arba rengiantis ją įvykdyti ar dėl kito priešingo teisei veikimo;
5.1.2. sveikatos sutrikimai, kurie atsirado Apraustajam aktyviai dalyvaujant karo veiksmuose, karinio pobūdžio operacijose, masiniuose ir pilietiniuose neramumuose, sukilimuose, streikuose;
5.1.3. sveikatos sutrikimai, atsiradę Apraustajam nuo alkoholio, narkotinių ar apsvaigimo tikslu naudotų toksinių medžiagų ar vaistų, kurie nebuvo paskirti gydytojo, poveikio;
5.1.4. sveikatos sutrikimai, kurie atsirado dėl radiacijos ar kito branduolinės energijos poveikio (išskyrus spindulinės terapijos pasekmes;
5.1.5. sveikatos priežiūros paslaugos, kurios nenurodytos (nepasirinktos) draudimo sutartyje (išskyrus atvejus kai Draudiko standartinės draudimo taisyklės numato papildomų  paslaugų apmokėjimą);
5.1.6. atvejai, kai pagal Apdraustojo pateiktus duomenis ar dokumentus negalima pilnai ir tiksliai nustatyti Draudžiamojo įvykio datos, aplinkybių ir / ar padarinių, patirtų išlaidų, kitų svarbių duomenų arba toks asmuo neleidžia ar trukdo atlikti Draudžiamojo įvykio tyrimą ir gauti reikalingą informaciją;
5.1.7. atvejai, kai Draudikui buvo pateikta melaginga, klaidinga, žinomai neteisinga ar nepilna informacija ar dokumentai arba buvo neatskleista informacija, galėjusi turėti įtakos Sutarties sudarymui, jos sąlygoms, Draudimo rizikai, ar nuslėpta kita svarbi informacija apie teiktas Sveikatos priežiūros paslaugas, Sveikatos sutrikimą, kitas Draudžiamojo įvykio tyrimui ar vertinimui reikšmingas aplinkybes;
5.1.8. paslaugos, suteiktos draudimo apsaugos negaliojimo (sustabdymo) metu;
5.1.9. jei draudimo apsauga naudojasi ne Apdraustasis;
5.1.10. Draudimo sutarčiai taikomi nedraudžiamieji įvykiai, nurodyti Draudiko taisyklėse (išskyrus atvejus, kurie nurodyti kaip kompensuojami techninėje specifikacijoje).

5.2. Ambulatorinis gydymas ir diagnostika. Sveikatos sutrikimai, sveikatos priežiūros paslaugos ir įvykiai, pripažįstami nedraudžiamaisiais (išskyrus atvejus, kai standartinės Draudiko taisyklės šių atvejų netaiko):
5.2.1. nėštumo diagnostika ir priežiūra, gimdymas ir gimdymo ir pogimdyminė priežiūra, sveikatos sutrikimai sąlygoti nėštumo ar gimdymo; nėštumo nutraukimas;
5.2.2. Lietuvos Respublikos sveikatos apsaugos ministerijos nelicencijuota veikla, neaprobuoti gydymo būdai ir paslaugos, netradicinės medicinos paslaugos; papildomosios ir alternatyviosios medicinos paslaugos; paslaugos suteiktos asmenų, vykdančių veiklą pagal verslo liudijimą ir individualios veiklos pažymą;
5.2.3. lytiniu keliu plintančių ligų (AIDS, sifilio, gonorėjos, trichomonozės, chlamidijozės, žmogaus papilomos viruso, herpes genitalis), AIDS bei ŽIV (nešiojimo atveju) diagnostika ir  gydymas;
5.2.4. nevaisingumo, negalėjimo pastoti bei potencijos sutrikimų diagnostika ir gydymas; dirbtinio apvaisinimo procedūros;
5.2.5. Ambulatorinės chirurgijos, dienos stacionaro, dienos chirurgijos dermatologinio, plastinės ir rekonstrukcinės chirurgijos profilių paslaugos,  odontologijos profilio paslaugos;
5.2.6. Ambulatorinės ir stacionarinės reabilitacinio gydymo procedūros;
5.2.7. Ambulatorinės estetinės chirurgijos paslaugos, ambulatorinės dienos estetinės chirurgijos paslaugos; kosmetologinės procedūros; dermatologinis gydymas, įskaitant, bet neapsiribojant gydymo fototerapija, fotodinamine terapija, impulsine šviesos terapija, lazerinėmis procedūromis;
5.2.8. hialurono, botulino injekcijos, autologinių ląstelių injekcijos, įskaitant PRP, kraujo plazmos injekcijos, kamieninių ląstelių terapija ir pan;
5.2.9. organų persodinimo operacijos; kaulų čiulpų transplantacijos, hemodializės procedūros;
5.2.10. palaikomasis gydymas ir slauga slaugos specializuotuose stacionaruose;
5.2.11. terapinis ir chirurginis nutukimo gydymas;
5.2.12. regėjimo korekcijos operacijos;
5.2.13. sąnarių endoprotezavimo operacijos bei išlaidos už endoprotezus;
5.2.14. valgymo sutrikimų diagnostika ir gydymas; maisto netoleravimo testai;
5.2.15. odontologinės paslaugos (įskaitant žandikaulio chirurgines operacijas);
5.2.16. psichologo paslaugos;
5.2.17. plaukų slinkimo diagnostika ir gydymas (išskyrus autoimunines ligas); plaukų šalinimo procedūros.

5.3. Stacionarinis gydymas valstybinėse gydymo įstaigose. Sveikatos sutrikimai, sveikatos priežiūros paslaugos ir įvykiai, pripažįstami nedraudžiamaisiais:
5.3.1. maitinimo išlaidos;
5.3.2. odontologinės paslaugos;
5.3.3. regėjimo korekcijos operacijos;
5.3.4. palaikomasis gydymas ir slauga slaugos specializuotuose stacionaruose;
5.3.5. terapinis ir chirurginis nutukimo gydymas; 
5.3.6. plastinės rekonstrukcinės chirurgijos gydymas;
5.3.7. nėštumo priežiūra, gimdymas, pogimdyminė priežiūra, buvimas vienvietėje palatoje arba dvivietėje palatoje, kai tai susiję su nėštumu ar gimdymu; nėštumo nutraukimo; sveikatos sutrikimų, kurie atsirado ar pasunkėjo dėl nėštumo, nėštumo nutraukimo, gimdymo;
5.3.8. endoprotezų įsigijimo ir sąnarių endoprotezavimo operacijos; organų persodinimo operacijos; kaulų čiulpų transplantacijos; 
5.3.9. stacionarinio reabilitacinio gydymo paslaugos; 
5.3.10. psichikos ligų/psichiatrinio gydymo paslaugos.

5.4. Kritinių ligų gydymas. Sveikatos sutrikimai, sveikatos priežiūros paslaugos ir įvykiai, pripažįstami nedraudžiamaisiais: 
5.4.1. kritinė liga nėra diagnozuota pirmą kartą Apdraustojo gyvenime; 
5.4.2. kritinė liga diagnozuota iki įsigaliojant Sveikatos draudimo sutarčiai;
5.4.2. kritinė liga neatitinka Kritinių ligų sąraše nurodytų pripažinimo Kritine liga bei draudžiamuoju įvykiu kriterijų.

5.5. Medicininės paslaugos (neapmokestinamos mokesčiais). Sveikatos sutrikimai, sveikatos priežiūros paslaugos ir įvykiai, pripažįstami nedraudžiamaisiais:
5.5.1. paslaugos suteiktos nelicencijuotose sveikatos priežiūros įstaigose, SPA centruose, baseinuose, sporto klubuose; pramogų parkuose; paslaugos suteiktos asmenų, vykdančių veiklą pagal verslo liudijimą ar individualią veiklą;
5.5.2. apgyvendinimo, maitinimo išlaidos SPA centruose, reabilitacijos centruose, sanatorijose, gydymo įstaigose;
5.5.3. Ambulatorinės chirurgijos, dienos stacionaro, dienos chirurgijos plastinės ir rekonstrukcinės chirurgijos profilių paslaugos,  nesant medicininių indikacijų;
5.5.4. Ambulatorinės estetinės chirurgijos paslaugos, ambulatorinės dienos estetinės chirurgijos paslaugos; kosmetologinės procedūros;
5.5.5. vaistinėse/e-vaistinėse įsigyti anaboliniai steroidai, svorį mažinantys, potenciją didinantys preparatai; įvairioms priklausomybėms gydyti, Lietuvos bei Europos Sąjungos šalyse valstybės kontrolės tarnybos neregistruotų vaistų; higienos, kosmetikos priemonių, maisto produktų įsigijimas; pirmos pagalbos priemonių, alkotesterių.
5.5.6. apsauginių akinių sportui, laisvalaikiui įsigijimas; akinių dėklų, aksesuarų, akinių nuo saulės įsigijimas (išskyrus akinius nuo saulės su korekciniais lęšiais); akinių priežiūros priemonių įsigijimas;
5.5.7. dantų balinimas (įskaitant dantų balinimą kapomis), dantų dengimas laminatėmis.

6. DRAUDIMO APSAUGOS GALIOJIMO TERITORIJA
Draudimo apsauga galioja Lietuvos Respublikos teritorijoje. 
[bookmark: _Hlk50027946]7. DRAUDIMO PASLAUGŲ TEIKIMO IR SUTARTIES NUOSTATOS
7.1. Tiekėjas ne vėliau kaip per 7 (septynias) dienas nuo draudimo sutarties sudarymo turi pateikti savo partnerių, su kuriais yra sudaręs bendradarbiavimo sutartis, sąrašą.
7.2. Tiekėjas savo partnerių, su kuriais yra sudaręs bendradarbiavimo sutartis, įstaigose privalo užtikrinti atsiskaitymą išduota sveikatos draudimo kortele.
7.3. Tiekėjas, savo sąskaita ne vėliau kaip per 7 (septynias) dienas nuo draudimo sutarties sudarymo privalo Draudėjui pristatyti sveikatos draudimo korteles. Apdraustiesiems pametus ar sugadinus sveikatos draudimo kortelę, Tiekėjas per 5 (penkias) dienas nuo prašymo pateikimo dienos turi išduoti naują be jokio papildomo mokesčio.
7.4. Draudimo įmoka mokama per 4 (keturis) kartus, pirmai įmokai taikant 30 dienų mokėjimo atidėjimo terminą nuo draudimo poliso įsigaliojimo datos, pagal Paslaugų tiekėjo pateiktą sąskaitą-faktūrą. Elektroninės sąskaitos faktūros apmokėjimui teikiamos Sąskaitų administravimo bendrojoje informacinėje sistemoje (toliau – SABIS).
7.5. Atsiradus poreikiui įtraukti į draudimo sutartį papildomus Draudėjo darbuotojus, draudimo sumos (išskyrus Ambulatorinio gydymo ir diagnostikos programą, Stacionarinio gydymo valstybinėse gydymo įstaigose programą ir Kritinių ligų gydymo programą) apskaičiuojamos ir suteikiamos kaip nurodyta nurodytos 2 lentelėje, draudimo įmoka apskaičiuojama, kaip atitinkamos metinės įmokos procentas (2 lentelė). Mėnesių skaičius apvalinamas į didesnę pusę: 
2 lentelė
	Draudimo laikotarpio mėnesių, likusių iki draudimo laikotarpio pabaigos, skaičius draudimo apsaugos įsigaliojimo naujai įtrauktiems apdraustiesiems dieną
	12
	11
	10
	9
	8
	7
	6
	5
	4
	3
	2
	1

	Metinės draudimo įmokos procentas
	100%
	100%
	100%
	80%
	80%
	80%
	65%
	65%
	65%
	45%
	45%
	45%

	Ambulatorinis gydymas ir diagnostika;
Stacionarinis gydymas valstybinėse gydymo įstaigose
Kritnių ligų gydymas
	100%
	100%
	100%
	100%
	100%
	100%
	100%
	100%
	100%
	100%
	100%
	100%

	
Papildomi limitai
	100%
	100%
	100%
	80%
	80%
	80%
	65%
	65%
	65%
	45%
	45%
	45%


						
7.6. Draudėjo arba Draudimo brokerio prašymu nutraukus draudimo apsaugą konkrečiam darbuotojui, nepanaudota įmokos dalis Draudėjui perskaičiuojama proporcingai Sutarties galiojimo laikotarpiui, atėmus visas apdraustojo atžvilgiu išmokėtas/planuojamas išmokėti draudimo išmokas, ir yra grąžinama Draudėjui, neįskaitant jokių kitų mokesčių ar sumų.
7.7. Norėdamas įtraukti naujus Apdraustuosius ir (ar) išbraukti iš Apdraustųjų skaičiaus, Draudėjas arba Draudimo brokeris turi pateikti Draudikui rašytinį prašymą. Apdraustasis laikomas įtrauktu (išbrauktu) į (iš) Apdraustųjų darbuotojų skaičių (skaičiaus) ir draudimo apsauga tokiam Apdraustajam pradeda (nustoja) galioti nuo kitos dienos, kai Draudėjas arba Draudimo brokeris pateikia Draudikui rašytinį prašymą įtraukti (išbraukti) Apdraustąjį į (iš) Apdraustųjų skaičių (skaičiaus), jeigu prašyme nenurodyta vėlesnė data.
7.8. Apdraustieji turi teisę laisvai pasirinkti gydymo įstaigas, vaistines, optikas ir kitas įstaigas, t. y. apdraustasis turi teisę kreiptis tiek į Tiekėjo partnerį, tiek ir į kitas įstaigas, kurios turi licenciją sveikatos priežiūros / sveikatingumo paslaugų veiklai, neatsižvelgiant į tai, kad Tiekėjas nėra sudaręs bendradarbiavimo sutarties.
7.9. Atsitikus draudžiamajam įvykiui, kai apdraustasis už suteiktas sveikatos paslaugas atsiskaito (apmoka) pats tiesiogiai sveikatos priežiūros įstaigai, vaistinei, e.vaistinei, optikos kabinetui, odontologijos klinikai ir kt., nepriklausomai nuo to, ar paslaugos buvo suteiktos pas Tiekėjo partnerį, ar ne, Tiekėjas išlaidas privalo atlyginti per kiek įmanomai trumpesnį laiką, bet ne ilgiau kaip per 30 (trisdešimt) kalendorinių dienų, skaičiuojant nuo visų reikalaujamų dokumentų gavimo dienos;
7.10. Atsitikus draudžiamajam įvykiui, kai apdraustasis už suteiktas sveikatos paslaugas atsiskaito (apmoka) pats tiesiogiai sveikatos priežiūros įstaigose, vaistinėse, e.vaistinėse, optikos kabinetuose, odontologijos klinikose ir kt., apdraustasis apie tai privalo pranešti Tiekėjui draudimo sutarties galiojimo metu per 30 (trisdešimt) dienų, atskirais nenumatytais atvejais vėliausiai per 15 (penkiolika) kalendorinių dienų po draudimo sutarties pasibaigimo (paslaugos turi būti gautos / prekės įsigytos draudimo sutarties galiojimo metu).
Apdraustasis pateikia šiuos dokumentus:
7.10.1. finansinį dokumentą, liudijantį apie paslaugų apmokėjimą: PVM sąskaitą faktūrą su kasos  kvitu arba kasos pajamų orderiu arba pinigų priėmimo kvitu, arba mokėjimo pavedimu, jei buvo mokama elektroniniu būdu;
7.10.2. prašymą kompensuoti patirtas išlaidas;
7.10.3. medicininius dokumentus, vaistų receptus, išrašus;
7.10.4. kitą Tiekėjo prašomą informaciją reikalingą įvykio įvertinimui.
7.11. Draudimo išmokas už sveikatos priežiūros paslaugų teikėjų suteiktas paslaugas Tiekėjas apskaičiuoja ir išmoka pagal paslaugų teikėjų įkainius.
7.12. Draudimo išmoka nemokama, jei įvykis pripažįstamas nedraudžiamuoju.
7.13. Tiekėjas turi teisę mažinti ar nemokėti draudimo išmokos, jei pagal pateiktus dokumentus negalima nustatyti draudžiamojo įvykio datos bei aplinkybių arba Apdraustasis nesutinka, kad Tiekėjas susipažintų su pagrįstai reikalinga apdraustojo medicinine ar kita su įvykiu susijusia dokumentacija.
7.14. Tiekėjas privalo sudaryti galimybę apdraustajam pasitikrinti draudimo sumų likučius elektroninėje erdvėje arba elektroniniu paštu, arba telefonu pagal sveikatos draudimo kortelės numerį ar kitą suteiktą identifikavimo kodą.
7.15. Šalys  atsako už teikiamų asmens duomenų patikimumą (teisingumą) ir apsaugą duomenų perdavimo ir saugojimo laikotarpiu.
7.16. Esant prieštaravimams tarp Techninės specifikacijos sąlygų ir Draudiko patvirtintų standartinių taisyklių, pirmenybė teikiama šios Techninės specifikacijos nuostatoms, tačiau, jeigu pagal Draudiko standartines draudimo taisykles yra numatyta platesnė draudimo apsauga, tada šios sutarties Apdraustiesiems ji turi būti taikoma.
7.17. Tiekėjas įsipareigoja ne rečiau kaip kartą per ketvirtį, o taip pat atskiru Draudėjo ar jo atstovo prašymu - pateikti Draudėjui detalią nuostolingumo informaciją (draudžiamųjų / nedraudžiamųjų įvykių skaičius, išmokėtų išmokų suma, išmokų pasiskirstymas pagal programas ir paslaugas, sveikatos priežiūros įstaigas, specialistus ir pan.).

______________________________________________________






3 konkurso sąlygų priedas 

TIEKĖJŲ PAŠALINIMO PAGRINDAI
 
     1. Atitikimas visiems žemiau keliamiems reikalavimams deklaruojamas užpildant 4 konkurso sąlygų  priede  pateiktą EBVPD formą (espd.request.xml).  
       2. Pašalinimo pagrindų nebuvimo reikalavimus  atitikti  ir  EBVPD formą   užpildyti bei  pateikti   turi tiekėjas,  taip pat visi tiekėjų grupės nariai (partneriai), jei pasiūlymą pateikia tiekėjų grupė.
      3. Tiekėjų pašalinimo pagrindai ir jų nebuvimą patvirtinantys dokumentai:
	Eil. Nr.
	Tiekėjo pašalinimo pagrindai
	VPĮ straipsnis,  dalis, punktas bei EBVPD formos dalis pildymui 
	Pašalinimo pagrindų nebuvimą įrodantys dokumentai

	Pašalinimo pagrindai pagal VPĮ 46 straipsnio 1 – 4 dalių nuostatas

	1. 
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento*.

Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydamas iki 2023-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2023-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.


	2. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Tiekėjas su pasiūlymu  pateikia   EBVPD.


	3. 
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkantysis subjektas, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkantysis subjektas turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajam subjektui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai
	1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

· išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento*.

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydamas iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas savarankiškai patikrina duomenis nacionalinėje duomenų bazėje,  adresu http://draudejai.sodra.lt/draudeju_viesi_duomenys/.
 
        Perkantysis subjektas patikrins ir išsaugos paskutinės pasiūlymų pateikimo dienos  ir   kreipimosi į tiekėją dėl patvirtinančių dokumentų pagal EBVPD  pateikimo dieną nacionalinėje duomenų bazėje,  adresu http://draudejai.sodra.lt/draudeju_viesi_duomenys/  matomus  vėliausios datos duomenis.   

Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių perkantysis subjektas neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento*.

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.


	4. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkantysis subjektas dėl to turi įtikinamų duomenų.
	VPĮ 46 straipsnio 4 dalies 1 punktas

EBVPD III dalies C10 punktas
	Tiekėjas su pasiūlymu  pateikia   EBVPD.



	5. 
	Tiekėjas pirkimo metu pateko į interesų konflikto situaciją, kaip apibrėžta PĮ 33 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiojo subjekto sprendimus ir šių sprendimų pakeitimas prieštarautų PĮ nuostatoms.
	VPĮ 46 straipsnio 4 dalies 2 punktas

EBVPD III dalies C12 punktas
	Tiekėjas su pasiūlymu  pateikia   EBVPD.



	6. 
	Pažeista konkurencija, kaip nustatyta PĮ 39 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas

EBVPD III dalies C13 punktas 
	Tiekėjas su pasiūlymu  pateikia   EBVPD.



	7. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas 
	Tiekėjas su pasiūlymu  pateikia   EBVPD.



Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal PĮ 63 straipsnį skelbiamą informaciją: 

 

https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/



	8. 
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkantysis subjektas gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas


	Tiekėjas su pasiūlymu  pateikia   EBVPD.


	9. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiojo sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas


	Tiekėjas su pasiūlymu  pateikia   EBVPD.


Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal PĮ 99 straipsnį skelbiamą informaciją: 


https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/


	10. 

	Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	VPĮ 46 straipsnio 4 dalies 7 punkto a papunktis

EBVPD III dalies C11 punktas
	Tiekėjas su pasiūlymu  pateikia   EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
 
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/

	11. 
	Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu,  kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.
	VPĮ 46 straipsnio 4 dalies 7 punkto b papunktis

EBVPD III dalies C11 punktas
	Tiekėjas su pasiūlymu  pateikia   EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.

	12. 
	Tiekėjas yra padaręs rimtą profesinį pažeidimą, dėl kurio   perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Tiekėjas su pasiūlymu  pateikia   EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 


*Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

Pastabos:
1. Perkantysis subjektas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją perkantysis subjektas  pasitikrina „e-Certis“, adresu https://ec.europa.eu/tools/ecertis/. 
2. Perkantysis subjektas nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
2.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
2.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje lentelės eilutėje).
 
                                                          _________________________











4 konkurso sąlygų priedas


EUROPOS BENDRASIS VIEŠŲJŲ PIRKIMŲ DOKUMENTAS (EBVPD)
                                           (Pateikiamas atskirame faile „EBVPD.xml“)



Tiekėjas įkelia (importuoja) EBVPD duomenis svetainėje  http://ebvpd.eviesiejipirkimai.lt/espd-web/ ir pateikia kartu su pasiūlymu atskiru dokumentu (PDF formatu).









































5 konkurso sąlygų priedas

PASIŪLYMŲ EKONOMINIO NAUDINGUMO VERTINIMO METODIKA

           Šiame priede pateikiami ekonomiškai naudingiausio pasiūlymo vertinimo kriterijai, lyginamieji svoriai, formulės, pagal kurias bus skaičiuojamas pasiūlymų ekonominis naudingumas.
1. Perkančiojo subjekto  neatmestini pasiūlymai bus vertinami pagal ekonomiškai naudingiausio pasiūlymo kokybinį vertinimo kriterijų.  Vertinamas tiekėjo siūlomas laisvo atsiskaitymo limitas vienam Apdraustajam.
2. Ekonomiškai naudingiausias pasiūlymas bus išrinktas perkančiajam subjektui iš anksto užfiksavus kainą – 349,80  Eur įmoką už vieną asmenį (įskaitant Saugumo įnašo mokestį). Tiekėjai varžosi dėl siūlomos draudimo sumos (laisvo atsiskaitymo limitų vienam Apdraustajam), perkančiajam  subjektui  mokant 349,80   Eur įmoką (su Saugumo įnašo mokesčiu) už vieną asmenį 12 mėn. draudimo laikotarpiui.
3. Maksimalus surenkamas balas kiekvienam draudimo paslaugos variantui – 50.
4. 100 balų surinks, pasiūlęs abiejuose variantuose didžiausius laisvo atsiskaitymo limitus vienam apdraustajam. Pasiūlymų balas bus apskaičiuojamas ir laimėtojas nustatomas pagal formulę:

      L(1)   (I draudimo paslaugų variantas) = (P(1) (pas) / P(1) (max) ) x 50;

                         L(2) (II draudimo paslaugų variantas) = (P(2) (pas) / P(2) (max) ) x 50.

Konkretaus tiekėjo balas (L) nustatomas pasiūlyto laisvo atsiskaitymo limito (P(pas) ir didžiausio pasiūlyto laisvo atsiskaitymo limito P(max)  santykį padauginant iš lyginamojo svorio – 50.  
5. Ekonominis naudingumas (S) apskaičiuojamas sudedant tiekėjo siūlomų Draudimo paslaugų I variantą L(1)   + Draudimo paslaugų II variantą  L(2) ;
S = L(1)  +  L(2)
5.1. Ekonomiškai naudingiausias pasiūlymas – tai pasiūlymas, kurio balų suma didžiausia.
5.2. Draudimo pasiūlymuose gali būti teikiami draudimo sąlygų pagerinimai, tačiau papildomi balai už juos nebus skiriami. 


____________________________________

